Teška gostovanja u Milanu i Barseloni - KK Crvena zvezda\nCrveno-beli u Milano stižu u utorak u večernjim časovima, a meč protiv ekipe koja je i ove sezone uložila značajne resurse kako bi napala vrh Evrolige, biće izazov za crveno-bele, bez obzira na činjenicu da je naredni rival “preskočio” utakmicu sa Himkijem zbog lažno pozitivnih testova na Covid-19.\n“Igramo utakmicu protiv ekipe koja je napravljena za Fajnal For i tu nema nikakve tajne. Na svakoj poziciji gramo imaju ogroman kvaliteti sa svake od tih pozicija nam stiđe pretnja. Vratio se Panter, malo pre njega i još nekoliko igrača, znači dočekuje nas tim koji je kod kuće favorit, i koji će nas dočekati u najboljem izdanju jer su zbog ove konfuzije sa testovima imali prilike da se osveže, treniraju, odigrali sui jednu utakmicu u nedelju. Ipak, očekujem da ćemo odigrati dobru utakmicu i da ćemo se boriti svih 40 minuta”, rekao je trener crveno-belih.\n“Protiv Armanija ćemo morati mnogo bolje nego u nedelju… Iskusna ekipa koju vode Serhio Rodrigez i Vladimir Micov, stigli su Panter, Dilejni, iskusni Hajns i Datome.Na svakoj poziciji imaju po dva kvalitetna igrača. Ovo je vrlo iskusna ekipa stvorena da napravi rezultat odmah. Njih je u jednom trenutku kao i mnoge druge ekipe “presekla” korona, sada su imali i te lažne rezultate, ali su u utakmici sa Kantuom pokazali u nedelju da ta pauza nije ostavila mnogo traga. Očekuje nas mnogo težak posao, i prvo i osnovno je da uđemo čvrsto u utakmicu, i posebno da ne dozvoljavamo nikakve padove u igri, jer se to često ponavljamo, ovakvi padovi na tom nivou ne praštaju. Za početak, nadam se da ćemo odigrati dobru utakmicu, samim tim imati i šansu da dođemo do bodova”, rekao je najiskusniji igrač crveno-belih.


Novi Sad dobija drugu Lidlovu radnju i dva miliona evra u budžetu - PKS-RPK Novi Sad\nNovi Sad dobija drugu Lidlovu radnju i dva miliona evra u budžetu\nNemački lanac supermarketa „Lidl“ kupio je 20. septembra 2017. godine na javnoj licitaciji prostor starog rasadnika na Futoškom putu za 233,4 miliona dinara, saznaje 021.rs.\nNa parceli od 12.000 kvadrata „Lidl“ će moći da sagradi prodajni objekat visine do jednog sprata, što će biti njihov drugi objekat u Novom Sadu.\nOva nemačka kompanija bila je jedini ponuđač na licitaciji, tako da su zemljište od Uprave za građevinsko zemljište i investicije (UGZI) kupili po početnoj ceni.\nPredstavnici Lidla za 021.rs nisu mogli da daju zvanične informacije o rokovima izgradnje i planovima, jer nisu imali dozvolu centrale kompanije, ali su ipak potvrdili da planiraju da na Futoškom putu sagrade drugi prodajni objekat u Novom Sadu.\nPrvi supermarket „Lidla“ već nekoliko meseci stoji sagrađen na uglu Bulevara vojvode Stepe i Bulevara Evrope i samo od odluke ove kompanije zavisi kada će biti otvoren. Prema poslednjim informacijama to će se dogoditi 2018. godine.\nPodsetimo da je Lidl prvi plac na uglu Bulevara vojvode Stepe i Bulevara Evrope kupio od Grada 2012. godine po ceni od 1,6 milion evra.\nInače, u prostorijama UGZI-ja bila je zakazana i licitacija za prodaju placa od skoro 40.000 kvadrata, koji se nalazi takođe na prostoru nekadašnjeg rasadnika Gradskog zelenila na Futoškom putu, ali se za ovo zemljište koje se nudilo po ceni od 687 miliona dinara, niko nije javio. Ova parcela koja je namenjena za izgradnju tržnog centra ponovo će biti ponuđena na licitaciji.\nPrivreda u plusu milijardu €\nPrvi rezultati poslovanja domaćih preduzeća u 2015. pokazuju dobitak od 143,2 milijarde dinara. Oporavak posle velikog gubitka iz 2014….\nKontramerama Hrvatskoj do rešenja za uvoz-izvoz\nGeneralni sekretar Ministarstva spoljnih poslova Srbije Veljko Odalović rekao je da Srbija mora da preduzme kontramere, pošto je Hrvatska…\nLicenca za još 250 „kućepazitelja“\nU Privrednoj komori počinje drugi ispitni rok za profesionalce koji će upravljati zgradama. Najviše kandidata u Beogradu i Novom…\nO Centru za privredni sistem, MMSP i preduzetništvo\nCentar za privredni sistem, MMSP i preduzetništvo predstavlja osnovni oblik rada i organizovanja komorske delatnosti.\nRealizujući opredeljenje Komore da se…\nSrbiji su potrebne dublje reforme da bi postigla privredni rast\nSrbiji će da bi održala privredni rast biti potrebne dublje reforme, uključujući i restrukturiranje u energetskom sektoru i pametno…\nVlasnici pokrenu stečaj pa odu i osnuju novu firmu\nUjedinjeni granski sindikati „Nezavisnost” doneli su odluku da podnesu inicijativu za izmenu zakonskih propisa koji regulišu stečaj na način…


Crna Gora i Makedonija podržale članstvo Kosova u Unesko - Sputnjik Srbija\n18:33 21.10.2015 (osveženo 20:03 21.10.2015) Preuzmite kraći link\nCrna Gora i Makedonija bile su među 27 zemalja koje su večeras podržale odluku da se predlog za prijem Kosova u Unesko uputi Generalnoj konferenciji te organizacije. Protiv odluke je glasalo 14 zemalja, među kojima su Rusija, Kina, Brazil i Kuba.\nIzvršni savet Uneska većinom glasova predložio je da Kosovo bude primljeno u tu organizaciju. Protiv predloga bilo je 14 zemalja, koliko je bilo i uzdržanih.\nPredlogu da se ova tema uopšte nađe na dnevnom redu protivili su se Rusija, Kina, Kuba, Brazil, Španija i Argentina. Predlog je, inače, podnela Albanija, a podržalo ga je mnogo zemalja, među kojima su Austrija, Danska, Finska, Francuska, Nemačka, Slovenija, Velika Britanija, Švedska, UAE i SAD.


Pronađene crne kutije aviona Er Azije — Викиновости\nPronađene crne kutije aviona Er Azije\nBrodovi u potrazi za avionom\nIndonezija - (Beta-AP) - Indonežanski ronioci izvukli su u ponedeljak na površinu jednu od dve crne kutije aviona kompanije Er Azija (AirAisia) koji je 28. decembra pao u Javansko more sa 162 putnika i članova posade.\n„Deo crne kutije koja sadrži parametre leta aviona jutros je izvučen na površinu“, izjavio je direktor indonežanske agencije za potragu i spasavanje Bambang Soelistio i dodao da ronioci tragaju za delom crne kutije koja sadrži audio snimak pilota.\nRonioci su sinoć lokalizovali crne kutije na oko 30 metara dubine javanskog mora u delu olupine aviona, ali je nevreme usporilo nastavak potrage.\nAvion Er Azije, koji je saobraćao od indonežanskog grada Surabaja do Singapura srušio se 28. decembra na pola puta do odredišta. Nekoliko minuta pre nego što je izgubio kontakt sa zemaljskom kontrolom, pilot je rekao da se letelica približava pretećoj masi oblaka, ali mu je odbijen zahtev da letelicu podigne na veću visinu zbog gustog avionskog saobraćaja u to vreme.\nJoš nije pouzdano utvrđeno šta je dovelo do pada aviona u Javansko more, mada je loše vreme označeno kao važan faktor, prema izveštaju Indonežanske agencije za meteorologiju, klimu i geofiziku.\n„Pronadjene crne kutije aviona Er Azije” Новинска агенција Бета, 12. јануар 2015. (srpski)\nPreuzeto iz „https://sr.wikinews.org/w/index.php?title=Пронађене_црне_кутије_авиона_Ер_Азије&oldid=3141831”\nOva stranica je poslednji put uređena na datum 12. januar 2015. u 23:57 č.


Zajedničkim snagama protiv „neprijatelja“: Ruski i srpski vazdušni asovi manevrišu „migovima“ - 15.10.2021, Sputnik Srbija\nZajedničkim snagama protiv „neprijatelja“: Ruski i srpski vazdušni asovi manevrišu „migovima“\nU okviru rusko-srpskih vojnih vežbi „BARS 2021“ ruski i srpski piloti uvežbavaju bolju saradnju prilikom leta na dvosedu MiG-29 i zajedno odbijaju vazdušne... 15.10.2021, Sputnik Srbija\nRuski i srpski vadušni asovi u lovcima MiG-29 izvodili su borbene manevre i složene akrobatske figure.MiG-29 učestvuje u rusko-srpskim vojnim vežbama od 2015. godine. Legendarni lovac je u sastavu naoružanja 30 zemalja i učestvovao je u mnogim vojnim sukobima.Srpski piloti dobro govore ruski jezik, dok su njihove ruske kolege ovog puta naučile komande na srpskom – na primer „borbeno manevrisanje“ ili „poletanje u paru“, prenosi reporter „Zvezde“.Srpski pilot lovca MiG-29 Bogdan Kovačević izjavio je da je veliko zadovoljstvo leteti sa ruskim kolegama.Taktičke vojne vežbe „Bars 2021“ trajaće do 16. oktobra 2021. godine. Ukupno će biti uključeno desetak jedinica vazduhoplovne tehnike Vazduhoplovstva i PVO Srbije.\nrusija – vojska i naoružanje, srbija – vojska i naoružanje, vojska i naoružanje, vojne vežbe „bars 2021“\n© Sputnik / Vladimir Rodionov / Uđi u foto-galerijuSovjetski lovci MiG-29\nU okviru rusko-srpskih vojnih vežbi „BARS 2021“ ruski i srpski piloti uvežbavaju bolju saradnju prilikom leta na dvosedu MiG-29 i zajedno odbijaju vazdušne napade uslovnog protivnika, prenosi televizija „Zvezda“.\nNakon što su piloti uništili mete na zemlji, uvežbavali su izbegavanje protivavionskih raketa i lovaca uslovnog protivnika. Zatim su u akciju stupili helikopteri Mi-8 čija je posada tražila odgovarajuće mesto za sletanje i iskrcavanje vojske.\nRuski i srpski vadušni asovi u lovcima MiG-29 izvodili su borbene manevre i složene akrobatske figure.\nMiG-29 učestvuje u rusko-srpskim vojnim vežbama od 2015. godine. Legendarni lovac je u sastavu naoružanja 30 zemalja i učestvovao je u mnogim vojnim sukobima.\nSrpski piloti dobro govore ruski jezik, dok su njihove ruske kolege ovog puta naučile komande na srpskom – na primer „borbeno manevrisanje“ ili „poletanje u paru“, prenosi reporter „Zvezde“.\nSrpski pilot lovca MiG-29 Bogdan Kovačević izjavio je da je veliko zadovoljstvo leteti sa ruskim kolegama.\n„Lipecki centar za borbenu obuku je jedan od najpoznatijih u svetu. Uvek je veliko zadovoljstvo leteti sa takvim umetnicima borbenih letova“, rekao je Kovačević.\nTaktičke vojne vežbe „Bars 2021“ trajaće do 16. oktobra 2021. godine. Ukupno će biti uključeno desetak jedinica vazduhoplovne tehnike Vazduhoplovstva i PVO Srbije.


Vesti online / Vesti / Svet / Netanjahu odbrusio Erdoganu: Neće nam držati lekcije država koja je okupirala Kipar!\nNetanjahu odbrusio Erdoganu: Neće nam držati lekcije država koja je okupirala Kipar!\nPredsednik Vlade Izraela Benjamin Netanjahu rekao je, reagujući na kritike turskog predsednika Erdogana da su ruke izraelskog premijera "umrljane palestinskom krvlju" u vreme masovnih protesta u Gazi, da mu neće držati lekcije država koja je okupirala Kipar.\n- Osoba koja šalje hiljade turskih vojnika radi okupacije severnog Kipra i koja je naredila napad u Siriji neće nama pridikovati kada se branimo od pokušaja infiltracije "Hamasa" - rekao je Netanjahu.\nOn je dodao da je osoba na čijim rukama su krvave mrlje od ogromnog broja ubijenih Kurda u Turskoj i Siriji poslednja koja može da pridikuje Izraelu zbog borbene etike, piše grčki list "Katimerini".\nSVET Erdogan Netanjahuu: Ti si lopov i tiranin


Dodik: Samo ujedinjeni možemo da se izborimo sa svim izazovima - BIGportal.ba\nDodik: Samo ujedinjeni možemo da se izborimo sa svim izazovima\n9 Februara, 2021 9 Februara, 2021 01063\nSrpski član i predsjedavajući Predsjedništva BiH Milorad Dodik obratio se na Samitu “17 plus jedan”, na kojem učestvuju zvaničnici Kine i 17 zemalja centralne i jugoistočne Evrope.\nSamit je otvorio kineski predsjednik Si Đi Ping, a odmah potom govorio je i srpski član i predsjedavajući Predsjedništva BiH Milorada Dodika.\nDodik je istakao da je prošla godina pokazala svu ranjivost naše civilizacije, ali i potrebu veće solidarnosti među narodima.\nSamo ujedinjeni možemo da se izborimo sa svim izazovima, koje nam je donijela pandemija izazvana virusom korona. Stoga ovom prilikom izražavam punu podršku konceptu promocije izgradnje društva zajedničke budućnosti čovječanstva, koju je predložio uvaženi predsjednik Si, kao i predloženom konceptu razvoja multilateralizma, koji za konačni cilj imaju stvaranje trajnog mira, univerzalne bezbjednosti i zajedničkog prosperiteta. Format saradnje Kine i zemalja Centralne i Istočne Evrope omogućava nam da kroz otvoren, koordinisan i inovativan pristup prevaziđemo brojne poteškoće sa kojima se suočavaju naše zemlje – rekao je Dodik.\nDodik je zatim govorio i o značajnim infrastrukturnim projektima, te posebno istakao Termoelektranu Stanari.\nTermoelektrana Stanari predstavlja prvi veliki infrastrukturni projekat, koji smo radili u saradnji sa Kinom, ali i prvi projekat, koji je iskoristio specijalni kredit u sklopu mehanizma saradnje “17 plus 1”, a kojeg je dodjelila Kineska razvojna banka. Termoelektrana Stanari značajno je doprinjela razvoju naše ekonomije i postala je uspješan primjer saradnje sa Kinom. Ovaj projekat može poslužiti i kao model dobre prakse u okviru mehanizma “17 plus 1” – naveo je Dodik.\nUkupan obim trgovine Kine sa 17 zemalja centralne i istočne Evrope dostigao je 103,15 milijardi dolara u 2020. godini, čime je prvi put premašena cifra od 100 milijardi dolara, pokazali su podaci kineskog Ministarstva trgovine.\nPovećanje obima trgovine na godišnjem nivou iznosi 8,4 odsto, što je više od stope rasta spoljne trgovine Kine i trgovine sa Evropom u cjelini.\nNa ovom značajnom skupu učestvuju i predsjednici Srbije Aleksandar Vučić, Češke Miloš Zeman, Crne Gore Milo Đukanović, Sjeverne Makedonije Stevo Pendarovski, te premijer Hrvatske Andrej Plenković.\nSnježno nevrijeme izazvalo haos na auto-putevima u Njemačkoj\nProdaja vozila na fosilna goriva najmanja u posljednjih 30 godina


XI Stručno savjetovanje tužilaca u BiH\nKorupcija u javnim nabavkama, oduzimanje imovinske koristi stečene krivičnim djelom, te jačanje transparentnosti u radu tužilaštava u Bosni i Hercegovini (BiH) bile su teme panela posvećenog korupciji, privrednom i organiziranom kriminalu. Diskusije o navedenim temama upriličene su od 1. do 3. oktobra 2018. godine u okviru godišnje konferencije - Savjetovanja tužilaca u BiH.\nJedan od najvažnijih zaključaka dijela panela koji se odnosio na korupciju u javnim nabavkama bio je kako je neophodno da istražni organi u BiH proaktivnije djeluju u oblasti korupcije u javnim nabavkama, te da se fokusiraju na rane faze procesa javnih nabavki, budući da je ova faza zapravo vrlo plodno tlo za izvršenje koruptivnih krivičnih djela. Također, istaknuto je kako je neophodno uspostaviti adekvatne mehanizme saradnje između tužilaštava u BiH i Agencije za javne nabavke BiH.\n“Važno je da tužilaštva u BiH intenziviraju svoje napore kada je u pitanju rad na finansijskim istragama. Neophodno je raditi na uspostavljanju sistema koji će omogućiti tužiocima da brže i lakše dođu do informacija koje su relevantne za finansijsku istragu”, rekao je glavni tužilac Kantonalnog tužilaštva Tuzlanskog kantona Tomislav Ljubić, jedan od moderatora dijela panela koji se odnosio na oduzimanje imovinske koristi stečene krivičnim djelom.\nUčesnici dijela panela gdje se razgovaralo o jačanju transparentnosti u radu tužilaštava složili su se kako glavni tužilac ima ključnu ulogu za kreiranje i poticanje pristupa otvorenosti tužilaštava prema medijima i građanima. S tim u vezi, zaključeno je kako bi bilo korisno dodatno regulisati ovu oblast nekom vrstom internog akta koji bi detaljnije uredio internu i eksternu komunikaciju za svako tužilaštvo u BiH.\nOvom prilikom prezentirani su i ključni elementi „Priručnika o istrazi, optuženju i presuđivanju krivičnih djela korupcije, krivičnih djela s elementima finansijskog kriminala, te djela organizovanog kriminala“ koji je još uvijek u fazi izrade.\nOrganizaciju ovog panela posvećenog korupciji, privrednom i organiziranom kriminalu podržao je USAID-ov Projekt pravosuđa u BiH u saradnji sa Udruženjem tužilaca Federacije BiH i drugim važnim partnerima. Pored panela posvećenog korupciji, na ovom Savjetovanju upriličeni su i drugi tematski paneli u čijem fokusu su bili ratni zločini, trgovina ljudima, djeca u sukobu sa zakonom, te prevencija zloupotrebe migracija i azila.


Je l’ sme neka kritika Vučića u Srbiji?\nDa li smo od Aleksandra Vučića počeli da pravimo novog Tita, pa on to koristi i drži sve u svojim rukama, ili je reč o pravom demokrati koji svima dozvoljava da kažu šta misle? Smeju li mediji...\ndanas.rs 4 komentara\nSNS izbegava kritiku Zakona o radu\nU vladajućoj Srpskoj naprednoj stranci smatraju da zvanična javna rasprava o izmenama i dopunama Zakona o radu, sistemskog zakona koji će imati posledice po najšire slojeve stanovništva Srbije i...\nVojnik poručio Gvinet: Jadna ti u svojoj vili!\nIsprovociran izjavom holivudske glumice Gvinet Paltrou da je čitanje komentara na internetu “poput odlaska u rat” jedan vojnik joj je uputio oštro pismo.\nLSV: Predsedniče, institucije nisu mesto za crkvene obrede\nLažno svako drugo obećanje\nČak 60 odsto obećanja koje su prošle godine dali srpski ministri pokazala su se lažnima. Ministar Milutin Mrkonjić najmanje je držao do reči, za razliku od potpredsednika Vlade Rasima...\nČanak: Pojedini nacionalni mediji kao Njuz.net\nPredsednik Lige socijaldemokrata Vojvodine (LSV) Nenad Čanak izjavio je da u Srbiji gotovo da nema razlike između satiričnog sajta Njuz.net i takozvanih ozbiljnih medija.


Dani boje u Beogradu: Počinje šesta "Beogradska nedelja umetnosti" | CityMagazine\nNa otvaranju šeste „Beogradske nedelje umetnosti“, beogradskoj publici će se predstaviti mladi ilustratori i modni kreatori koji učestvuju u programu „Illustrate your state“. U saradnji sa „Ateljom“ Milene Čvorović, „BNU“, povodom promovisanja modne ilustracije i modnog likovnog izraza raspisala je konkurs za učešće na programu „Illustrate your state“.\nOvogodišnja „Beogradska nedelja umetnosti“ održaće se u periodu od 7. do 13. novembra na više lokacija u našem gradu. Program čini nekoliko programskih celina: „Obojimo BEOgrad“, „Druga strana BEOgrada“, „Illustrate your state“, „off“ program i edukativan program.\nStudenti i mladi profesionalci iz oblasti kulture i umetnosti već šest godina, kroz organizaciju „BNU“, aktivno rade na popularizaciji umetnosti, promociji i afirmaciji mladih umetnika.\n7. nov 2016, 20.00\n„Želimo da pokažemo da dobre ideje uz puno truda i ulaganja uvek pronađu svoj put do realizacije. Iako je ova godina bila izuzetno teška za sve nas, uspeli smo da realizujemo program koji će se nadam se mnogima dopasti. “ istakla je Milica Spasojević, direktor i osnivač Beogradske nedelje umetnosti.\nNova programska celina koja se ove godine po prvi put organizuje jeste Druga strana BEOgrada, koja za cilj ima da prikaže neistražene umetničke radove koji su sakriveni i ušuškani iza zidova zgrada. Prva u nizu ovakvih izložbi, biće izložba Novi dom Tatjane Milošević, a svi posetioci imaće priliku da vide kako umetnost nastaje u fabrici. I ove godine nastavljamo da Bojimo BEOgrad, pa će tako tokom trajanja manifestacije biti organizovano slikanje dečjeg svratišta a svi oni koji žele da učestvuju u ovoj akciji mogu da nam se pridruže svake večeri u Dali cafe baru, i nauče kako da na zabavan način budu društveno odgovorni. Da crtanje grafita nije samo hobi pokazaće nam Aleksandar Đorđević na promociji svoje knjige Street art Belgrade koja će se održati tokom trajanja festivala.\nPromocija knjige Aleksandra Đorđevića "Street art Belgrade"\n16. oktobar 2016. Sobakaisti na prvoj turneji po Srbiji: „Оd grada do grada, od priče do priče“ grafiti · ilustracije · kultura · street art


GRČKA Rat za nezavisnost, stvaranje države i preporod nacije » Sinhro.rs\nGRČKA Rat za nezavisnost, stvaranje države i preporod nacije\nKnjiga „Grčka: rat za nezavisnost, stvaranje države i preporod nacije“, srpskog ambasadora u Atini Dušana Spasojevića, je prva knjiga na srpskom jeziku koje se bavi temom današnje Grčke, temeljima na kojima je uspostavljena moderna grčka država i stvoren nacionalni identitet savremenih Grka. Nastala je kao plod višegodišnjeg predanog rada, koji je podrazumevao istraživanje opsežne arhivske građe i literature, uključujući i grčku, čiji jezik autor govori.\nReč je o posebnom izdanju u zajedničkom poduhvatu izdavačke kuće Čigoja štampa, Instituta za noviju istoriju, Instituta za evropske studije i Fondacije Šaper. Knjiga, čiji su recenzenti trojica uglednih istoričara, profesori beogradskog i solunskog univerziteta Milan Ristović i Spiridon Sfetas i direktor Instituta za noviju istoriju dr Mile Bjelajac, dolazi na dvestotu godišnjicu početka borbe za oslobođenje Grka od turske okupacije.\nU zajedničkom predgovoru knjizi prof. Milan Ristović i prof. Spiridon Sfetas navode da „Spasojević, pažljivo rasplićući klupko događaja, uticaja, ličnosti, uvodi čitaoca u složen splet suprotstavljenih odnosa velikih evropskih sila po pitanju politike prema Osmanskom carstvu, toku i koncepcijama ustanka, ulozi u pružanju podrške grčkim ustanicima kao i njihovim dugotrajnim uticajima koji su od prvih dana postojanja mlade Helenske kraljevine podgrevali unutrašnje podele i sukobe“. Pisci predgovora podvlače da autor „ubedljivo prikazuje borbu, ustaničke pobede i poraze, sukobe njenih vođa oko prvenstva i vlasti, dajući i biografski precizno iscrtane likove ključnih ličnosti“, te da „ukazuje na povezanost srpskog i grčkog pokreta, međusobne veze i uticaje, ali i njihove različite puteve i osobenosti i dinamike“.\nOSTACI SVETA – o pričama koje ostaju iza zločina (prikaz knjige)\n„Ovo je knjiga enciklopedijske inspiracije“, mišljenja je novinar i pisac Radivoj Cvetićanin, koji ističe da Spasojević „kao i njegov veliki uzor Slobodan Jovanović istoriju doživljava kao savršenu, veliku priču“, te da je „takvu zapravo ispričao ovde“. Politikin kolumnista Boško Jakšić ocenjuje da je obilje građe Spasojević savladao „istoričarski detaljno i spisateljski jasno i lako“, i dao „dragoceni doprinos istorijama Grčke, Srbije, Balkana i Evrope“. Istoričar dr Mile Bjelajac smatra da „ambasador Spasojević svojom lepo pisanom knjigom svakom Srbinu namerniku, turisti ili novinaru, približava svaki deo Grčke na poseban način, a da istorija velikog ustanka i početaka nezavisnosti pred čitaocima nenametljivo stvara i sliku naše vlastite istorije trpljenja pod turskom vladavinom“.\n„Srbi vole ali ne poznaju Grke“, kaže prof. dr Darko Tanasković u svom osvrtu na knjigu, a ona će svakako doprineti prevazilaženju te okolnosti. Prema njegovim rečima, Spasojević nam je „darovao mnogo više od pouzdanog vodiča kroz razdoblje u kome su stvorene grčka država i moderna nacija, darovao nam je dragoceno epistemološko polazište za ozbiljnu karakterologiju Grka“.\nAutor knjige Grčka: rat za nezavisnost, stvaranje države i preporod nacije Dušan Spasojević je diplomirao na Pravnom fakultetu u Beogradu, a magistrirao međunarodne odnose na Londonskoj školi ekonomije i političkih nauka. Između 2000. i 2013. godine obavljao je dužnosti šefa Kabineta saveznog ministra unutrašnjih poslova, spoljnopolitičkog savetnika predsednika Republike, pomoćnika ministra i državnog sekretara odbrane, kao i ambasadora Srbije u Turskoj. Od 2016. godine je srpski ambasador u Grčkoj. U ranijim politikološkim studijama i esejima pretežno o međunarodnim odnosima, među kojima je i knjiga Između Turske i Evrope, Spasojević je ispoljio naučničku strast i temeljitost u studiranju građe, i, istovremeno, talenat da to izrazi na moderan način, spajajući pouzdanost sa zanimljivošću izlaganja. Takav pristup ostvario je i u ovoj svojoj najnovijoj knjizi, čiji izlazak sa zadovoljstvom objavljujemo.\nKnjiga je opremljena bogatim naučnom aparatom, najprobranijim ilustracijama i izuzetno korisnim, specijalno za nju izrađenim geografskim mapama, koje verno oslikavaju istorijske procese.\nPrevious Article 64. Junski programi ZMAJEVIH DEČJIH IGARA\nNext Article POVRATAK NAPISANIH – 65. Sajam knjiga u septembru


Antidoping agencija Srbije i UEFA potpisali ugovor o saradnji\nFoto: Tanjug (Zoran Å½estiÄ‡)\nSeptembar 20, 2018 19:53\n"Veoma smo srećni što imamo mogućnost da potpišemo ugovor sa UEFA o saradnji i što će se naša saradnja produžiti na svim nivoima i nastaviće se u buduće. ADAS ima četiri potpisana ugovora sa UEFA. Učestvovaćemo u razmeni informacija i podataka kako bi obezbedili bolje plasiranje naših sportista, odnosno fudbalera", rekla je Vukašinović Vesić.\nOna je objasnila da je sada praktično saradnja samo ozvaničena jer UEFA ima taj princip kada se neki od klubova te države plasira u Ligu šampiona.\n"Mi zahvaljujući dobrom rezultatu Crvene zvezde imamo to zadovoljstvo da potpišemo ovaj ugovor. Naši sportisti, posebno fudbaleri Crvene zvezde će u narednom periodu imati obavezu dostavljana obrazaca o lokaciji, to nisu imali do sada."\n"To podrazumeva da sportista mora da kaže u kojih sat vremena doping kontrola može da dođe da ga testira. Insistiraćemo kao i UEFA na edukaciji ne samo u prvoj ligi, već i u nižim rangovima, jako je važno da dopremo do svih njih da bi shvatili šta je to doping i šta potencijalno može da bude problem", istakla je Vukašinović Vesić.\nPredstavnik UEFA Vuiljamo zahvalio se FSS kao domaćinu i izrazio zadovoljstvo potpisanim ugovorom.\n"Sporazum će mnogo značiti i UEFA i Srbiji, zato što se sam sporazum sastoji u tome do veće saradnje, lakše razmene informacija i svih ostalih podataka koji će biti vršeni i olakšati razmenu podataka i vama i nama".\nOn je dodao da treba da se radi ozbiljno za svaki sport bez obzira da li je i koliko doping zastupljen u njemu.\n"Fudbal i nije toliko mnogo pogođen primerima dopinga u odnosu na druge sportove, odnos je jedan prema pet, 1,7 procenata. Ali to ne znači da ne treba da se radimo jako ozbiljno i vredno, a pre svega da se fokusiramo na edukaciju. Bitno je da svaka zemlja povede računa o mladim igračima, kako ne bi greškom npr. popili lek, vitaminski suplement ili pojeli neki dodatak u ishrani koji su prihvaćeni, ali sadrže ne dozvoljenu supstancu."\nKako je naveo, od samog osnivanja Svetske antidoping agencije (VADA) sastavljen je kodeks koji mora da se primeni u svakoj zemlji, svakom sportu i principu.\n"Osnovano je i posebno odeljenje koje će se baviti pitanjima antidopinga. Stvari su postale mnogo jednostavnije jer smo se povezali. Srbija nije prva već 33. zemlja, sada mnogo lakše možemo da dopremo do podataka", zaključio je Vuiljamo.\nNa Horgošu, B.Palanci i Šidu teretnjaci čekaju šest sati 9\nTreba vam novi pasoš? Spremite se na čekanje 7\nKako će se obračunavati penzije 11\nZa "Puteve" ponuđeno 47 miliona dinara 7\nBata Živojinović dobija ulicu u Beogradu 9


Delegacija Ministarstva za prostorno uređenje ZDK boravila u službenoj posjeti općini Breza - Općina Breza\nDelegacija Ministarstva za prostorno uređenje ZDK boravila u službenoj posjeti općini Breza\nMinistar za prostorno uređenje, promet i komunikacije i zaštitu okoline ZDK Arnel Isak u pratnji savjetnika Kasima Alića, saradnice Lane Bavčić i direktora Kantonalne direkcije za ceste koja djeluje u sastavu ovog ministarstva Rasima Kovača, boravio je 16. aprila u službenoj posjeti općini Breza.\nNa sastanku su uz Općinskog načelnika Vedada Jusića bili pomoćnica načelnika za prostorno uređenje, zaštitu okolice, geodetske i imovinsko-pravne poslove Selma Gazdić i predsjedavajući Općinskog vijeća Breza Anel Rihić.\nTokom susreta je govoreno o izradi plana utroška za tekuću godinu za ulaganja u infrastrukturnu i ekološku oblast. Naglašena je potreba intenziviranja izrade Prostornog plana općine Breza za period od 2021. do 2041. godine i akata za njegovu provedbu.\nMinistar Isak je naglasio da će svi projekti razvojnog karaktera, kao i prijedlozi za uređenje i unapređenje okoliša biti dobro došli i naići na podršku resornog ministarstva.\nOpćinski načelnik Jusić je sa svojim saradnicima izrazio želju da se u 2021. godini fokus stavi na realizaciju projekata sanacije i izgradnje putne infrastrukture na regionalnoj cesti pri samom ulasku u kanton i općinu Breza. On je uputio riječi zahvalnosti ministru Arnelu Isaku na dolasku te istakao da je ovo prva zvanična posjeta predstavnika Vlade ZDK nakon što je 25. decembra 2020. godine zvanično stupio na dužnost načelnika Breze.


HomeEkonomijaMatić: Potrošači nemaju razloga za brigu\nMatić: Potrošači nemaju razloga za brigu\n05/12/2021Redakcija BALKAN TVEkonomija, Vesti0\nMinistarka trgovine, turizma i telekomunikacija Srbije Tatjana Matić izjavila je danas da je prilikom kontrole Uredbe Vlade o ograničavanju cene brašna, odnosno za maksimalnu cenu hleba tip-500, bilo nešto više od 200 prijava i prekršajnih kazni.\nMatićeva je za RTS rekla da je, kada je reč o novoj uredbi koja se odnosi na širi spektar – pet životnih namirnica, još u toku priprema velikih trgovačkih lanaca za primenu te mere jer ona se odnosi na to da se cene moraju vratiti na nivo od 15. novembra.\n„Videćemo od sledeće nedelje kako će se stvari razvijati. Ono što je praksa pokazala je da uglavnom veliki trgovački lanci odmah primenjuju meru bez većih kršenja. Dešava se u manjim nekim radnjama u unutrašnjosti Srbije“, rekla je ministarka.\nGovoreći o proizvođačima navela je da država ima mehanizme i da je ona i delovala i u smislu podrške proizvođačima.\n„30.000 tona brašna je kroz robne rezerve izdvojeno za podršku mlinovima i pekarima i u tom smislu mi ćemo i dalje pratiti situaciju na terenu, i ako bude potrebno i sa drugim merama ćemo ka proizvođačima ići da bismo njima olakšali između ostalog, i da oni ne bi bili ti koji će poneti najviše ili platiti cenu ovih mera. Mislim da se to nikako neće desiti“, istakla je Matićeva.\nNa pitanje da li ima potrošači treba da brinu nakon isteka tih 60 dana, odgovorila je da ne treba da brinu.\nPočetkom nedelje Vlada je ograničila cene pet namirnica na 60 dana, radi stabilnosti na tržištu.\nMokra Gora rame uz rame sa švajcarskim selima\nMatić je izjavila da je Svetska turistička organizacija prepoznala Mokru Goru kao izuzetan primer ruralne destinacije sa velikim potencijalom za unapređenje seoskog turizma.\n„Jako smo ponosni što su se naša sela, pogotovo Mokra Gora koja je među pobednicima, našla rame uz rame sa selima iz Švajcarske, Austrije, Španije koja su takođe nagrađena“, istakla je Matićeva za RTS povodom odluke Generalne skupštine Svetske turističke organizacije da proglasi Mokru Goru za jedno od najboljih turističkih sela na svetu.\nIstakla je da je nagrada značajna pre svega kao vid prepoznavanja vrednosti i kvaliteta koja seoska domaćinstva i sela u Srbiji imaju i da govori da seoski turizam ima sjajnu budućnost u Srbiji.\n„Ono što je Mokru Goru izdvojilo od ostalih je činjenica da je ovo selo koje neguje kulturu, čuva tradiciju, čuva biodiverzitet, što je jako značajno, i jedan vid ekološkog turizma koji je praktično u narednom periodu dominantan u svim predviđanjima i analizama Svetske turističke organizacije“, dodala je Matićeva.\nObjasnila je da je ta nagrada izuzetno značajna kako za Mokru Goru tako i za Gostilje i Tršić.\n„Pogotovo za Gostilje koje je ušlo u najuži krug i možda već sledeće godine i to selo bude proglašeno kao jedno od najboljih“, rekla je ministarka i ocenila da nagrada za seoska domaćinstva predstavlja pre svega veliki podstrek.\nNavela je da su upravo mesta poput Mokre Gore, ali i neka manja mesta, kao i eko turizam, privukla veliki broj domaćih turista tokom dve godine pandemije.\nMatićeva je ukazala da je, kada je reč o broju turista, ova godina bolja u odnosu na prethodnu.\n„Ova godina je bila mnogo bolja nego prethodna, mada ni ova nije počela sjajno. Mi smo zaključno sa septembrom imali devizni priliv od turizma koji je bio milijardu i sto pedeset miliona evra, a u našoj najboljoj turističkoj sezoni 2019. imali smo milijardu i četiristo miliona evra. Dakle, razlika nije tako velika sa obzirom na to koliko su se okolnosti promenile od 2019. do 2021. Imali smo oko 2,5 miliona dolazaka turista, naravno u većini su to domaći turisti i 10 miliona noćenja u Srbiji, to su zaista ohrabrujući podaci imajući u vidu uslove, okolnosti u kojima smo živeli i radili ove godine“, navela je Matićeva.\nUkazala je da je bilo izuzetno značajno, posebno za strane turiste, kada je Srbija stavljena na Zelenu listu Evropske unije.\n„Mi smo praktično od juna do septembra imali skok dolazaka stranih turista 73 odsto, zahvaljujući tome što smo bili bezbedna destinacija i to je, između ostalog, važno i za kraj sezone“, ocenila je Matićeva.\nGovoreći o novogodišnjim aranžmanima, navela je da je, prema informacijama koje ima od hotelijera, u turističkim centrima, na planinama i banjama sve rasprodato.


ČEMU IZBORI AKO NAM VLADU BIRA AMBASADOR? Andrija Mandić o porukama mandatara da lideri DF neće ući u vladu | Novosti.RS\nPobednička koalicija / Foto D. Milovanović\nOvo, za "Novosti", poručuje Andrija Mandić, prvi čovek Nove srpske demokratije, reagujući na sve glasnije najave, koje je pojačala i objava mandatara Zdravka Krivokapića na "Tviteru", da za lidere Demokratskog fronta neće biti mesta u budućoj vladi.\n- Kao argument zašto neko ko je dobio poverenje birača ne može biti deo vlade uzima se stav neke ambasade, tajkuna ili određenih medija. Ukoliko je to kriterijum, a ne glasovi građana na izborima, onda je najbolje odrediti kvote koliko ministara biraju ambasade, a koliko medijski koncerni i da se izbori ukinu. Dok se to ne desi, mi ćemo u pregovorima insistirati da se volja građana iskazana na izborima reflektuje na sastav vlade, jer smatramo da je to elementarno pošteno prema onima koji su nas birali - kaže Mandić.\nIpak, nesuglasice između tri pobedničke koalicije oko podela resora u budućoj vladi, pa čak i teške reči koje su se ovih dana mogle čuti, ne bi trebalo da dovedu u pitanje izbor nove izvršne vlasti. Svi akteri koalicija "Za budućnost Crne Gore", "Mir je naša nacija" i "Crno na bijelo" jedinstveni su u stavu da nema povratka na staro i "spasavanja DPS hobotnice", bez obzira na to što je mandatar saopštio da zbog koncepta ekspertske vlade u njoj ne vidi lidere stranaka pobedničke koalicije. Simptomatično je, međutim, što se "isključenje" iz ministarskog tima ne odnosi i na Dritana Abazovića, koji je, takođe, politički lider.\nUjedinjena Crna Gora razočarana je "zbog zajedničkog batrganja u plićaku" na relaciji članovi koalicije "Za budućnost Crne Gore" - Krivokapić. Funkcioner ove partije Goran Danilović poručio je da nisu u fokusu političke karijere, već sudbina države i naroda.\n- Stav pojedinih političkih prvaka da hoće u vladu nije nepristojna nametljivost nego potreba da preuzmu odgovornost. Vlada bez političara, i to samo iz najvećeg pobedničkog bloka, neće se proslaviti.\nULTIMATIVNI ZAHTEV SAD\nDemokratski front uputio je pismo ambasadorki SAD u Crnoj Gori Džudi Rajzing, navodeći da su obavešteni od mandatara za sastav Vlade Crne Gore Zdravka Krivokapića da mu je inostrani faktor ultimativno saopštio da lideri Demokratskog fronta ne mogu da zauzmu ona mesta u Vladi koja im je dao narod:\n- S obzirom na to da smo ovu informaciju dobili ubrzo posle sastanka koji je mandatar imao u vašoj ambasadi, želeli bismo da čujemo od vas, ili od nekog nadležnog u Stejt departmentu, da li vaša administracija podržava ovako skandalozan stav. Naše informacije iz krugova bliskih administraciji predsednika Donalda Trampa govore da će se u potpunosti poštovati svi demokratski standardi prilikom izbora i nove vlade u suverenoj državi Crnoj Gori, kao i na drugim prostorima... Tražimo da nam jasno iznesete vaš stav o ovom pitanju, da bi građani Crne Gore mogli da procene šta znači ovaj ultimatum, ako je saopšten sa vaše strane - navodi se u pismu.\nKoalicija "Za budućnost Crne Gore" Zdravko Krivokapić Andrija Mandić Koalicija za budućnost Crne Gore DF


Otvoren poslovni forum Srbija – Slovenija - Info 24\nOtvoren poslovni forum Srbija – Slovenija\nOdnosi Srbije i Slovenije su veoma važni. Uveren sam da možemo u budućnosti uvećamo investiciona ulaganja, ali i trgovinsku razmenu, istakao predsednik Vučić, otvarajući poslovni forum Srbija-Slovenija “Digitalizacija ekonomije I države”.\nI pored do sada sprovedenih reformi, daleko je od idealnog i mora se posebno posvetiti pitanju vladavine prava i efikasnosti pravosuđa, istakao predsednik Vučić. On je, pozivajući slovenačke privrednike da ulažu u Srbiju, rekao da je srećan što je u poslednjih deset godina trgovinska razmena Srbije i Slovenije povećana za čak 2,5 puta.\n“Odnosi Srbije i Slovenije su veoma važni. Uveren sam da možemo u budućnosti uvećamo investiciona ulaganja, ali i trgovinsku razmenu”, rekao je on. “Mi smo, u ekonomskom smislu, a o tome govore brojevi koji su jedini objektivan kriterijum, u boljem stanju. Posle ekonomskih reformi, zakona o radu, fiskalnih mera uspeli smo da promenimo trajektroriju javnog duga od dramatično rastućeg da ga spustimo na 50 odsto. Kada sam postao premijer naš javni dug bio je na 79 odsto. Uspeli smo da budemo barem na Zapadnom Balkanu šampioni po privlačenju stranih direktnih investicija. Tako smo 2017.privukli čak 57 ukupnih investicija u region, a 2018. to će biti I 60 odsto, kada dobijemo konačne podatke”, ukazao je Vučić.\n“Potpuno sam siguran da ovde možete više zaraditi nego u nekim drugim zemljama regiona I Evrope”, rekao je Vučić izrazivši zadovoljstvo što je preko 1. 600 kompanija iz Slovenije investiralo u Srbiju.\n“Odnosi dve zemlje su dobri. Ne možemo da kažemo da smo uvek oko svih pitanja saglasni. Biće uvek neko od političara koji će ustati na levu ili desnu nogu, koji će dati neku izjavu, ali naši odnosti, ukupno gledano su dobri, dodao je on.\nTags: info24, Otvoren poslovni forum, portal www.info24.rs, Srbija - Slovenija


BTC $41.542 -0,91%\nETH $3.086 -2,55%\nBNB $459 -1,18%\nSOL $135 -2,10%\nXRP $0,73 -2,06%\nDOGE $0,16 -2,06%\nNajveća kripto berza OKEx je objavila da je odlučila da ne ukloni bitkoin SV.\nNajveća kripto berza OKEx je objavila da je odlučila da ne ukine bitkoin satoshi vision (BSV) u nizu tvitova objavljenih 16. aprila.\nOKEx je trenutno na prvom mestu na CoinMarketCap-u po obimu trgovanja, sa prometom od 1,3 milijarde dolara u toku 24 sata.\nPrema objavi, berza je potvrdila da BSV trenutno ne ispunjava kriterijume za ukidanje i uklanjanje sa OKEx-a nakon što je pregledala njegov tehnološki razvoj, likvidnost i usklađenost. Poslednji tvit objašnjava navedeni razlog iza ove odluke:\n"Kao neutralna platforma, OKEx poštuje napore svih timova u unapređenju bitkoin tehnologije i nema sklonosti ka određenim tehničkim pravcima."\nKako je juče saopštio Cointelegraph, Binance je zvanično saopštio da će ukloniti BSV sa svoje liste početkom naredne nedelje.\nNeki korisnici su tvrdili da je odluka OKEx-a da zadrži BSV možda pod uticajem nedavne objave OKEx-ovog partnerstva sa Džek C. Liuom, osnivačem kripto novčanika RelayX, u cilju pokretanja berze na bazi BSV-a.\nKomentari na Tviteru na postu OKEx-a su podeljeni između korisnika koji tvrde da je neutralnost dobrodošla iz ugla berze, i korisnika koji insistiraju da BSV treba da bude uklonjen sa platforme.\nBinance-ova prvobitna odluka o izuzimanju je došla nakon što je Kreg Rajt, kreator ovog altkoina, objavio nagradu od 5.000 dolara u BSV-u za informacije o identitetu Hodlnauta, korisnika Tvitera koji stoji iza inicijative Lightning Torch. Rajt je navodno bio motivisan anonimnim Tviter korisnikom koji ga je nazvao prevarantom i optužio ga za lažne tvrdnje da je on misteriozni tvorac bitkoina (BTC), Satoši Nakamoto.\nGeneralni direktor Binance-a, Čangpeng Žao je upozorio da će ukloniti altkoin ako Rajt ne promeni njegovo ponašanje, i istakao je da veruje Hodlnautovoj izjavi: "Kreg Rajt nije Satoši."\nNakon uklanjanja od strane Binance-a, kripto berza ShapeShift je takođe odlučila da ukloni kriptovalutu, a Kraken je sledeći koji razmatra tu mogućnost.\nU vreme pisanja, BSV je u padu za 21% na dan i 29% na nedeljnom nivou, a trguje se za oko 56,36 dolara.\nKompanija za sajber bezbednost rangira najveće kripto berze


Promocije Koraksovog kalendara 22. januara u Vršcu, 24. januara u Valjevu - Društvo - Dnevni list Danas\nPočetna » Društvo » Promocije Koraksovog kalendara 22. januara u Vršcu, 24. januara u Valjevu\nPromocije Koraksovog kalendara 22. januara u Vršcu, 24. januara u Valjevu\nDve završne promocije novogodišnjeg kalendara sa karikaturama Predraga Koraksića Koraksa u organizaciji dnevnog lista „Danas“ i pokreta „Novi Optimizam“ biće organizovane 22. januara u Vršcu i 24. januara u Valjevu.\n0Piše: Danas Online 21. januara 2020. 11.40 Izmenjeno: 11.41\nPromocija u Vršcu zakazana je za sredu u 18.30 časova u Salonu kod Porte, na adresi Zmaj Jovina 16. Događaj se organizuje zajednički sa Udruženjem za promociju kulture, nauke i umetnosti „Tačka susretanja“ iz Vršca.\nRazgovor će moderirati nezavisna odbornica u skupštini ovog grada, Dragica Stanojlović, a govoriće Vesna Mališić, zamenica glavnog i odgovornog urednika nedeljnika NIN, Jelka Jovanović, novinarka lista „Danas“, sociološkinja Vesna Pešić i pravnica i profesorka Vesna Rakić Vodinelić.\nU Valjevu će premijerno biti emitovan i spot za pesmu „Bagra“ u produkciji RTV VK iz Kikinde, sekcija „Pravda za rokenrol“, sa mladom Jovanom Popović, snimljen uz podršku pokreta „Novi Optimizam“, a u kojem se nalaze i karikature Predraga Koraksića Koraksa, kao najbolja ilustracija trenutnog društvenog stanja u kom se nalazimo i motivacija za mlade i sve druge da se pobune i pokažu da ne prihvataju ono što nam se svakoga dana servira. U pitanju je muzika sa albuma „Teatar“, grupe „Teatar“, iz 1995. godine.\nNa linku u nastavku možete pogledati film o prethodnim promocijama Koraksovog kalendara u toku decembra 2019. godine:\nKarikatura, List Danas, Novi optimizam, Predrag Koraksić Koraks, Promocija kalendaraBeograd\nMihajlović: Ima li granica mržnji prema Vučiću?\nVulin: Mržnja uređuje Danas\nTrijumf Koraksovog kalendara


Juniori, 3. kolo: Tri utakmice u poslednjoj rundi ligaškog dela – SBB Vukovi Beograd\nU Juniorskoj ligi Srbiji privodi se kraju ligaški deo takmičenja. U nedelju 21. oktobra odigraće dva meča u grupi SEVER i jedan u grupi JUG, ali se još uvek neće znati poredak na tabeli pred plej-of.\nU severnoj grupi će nakon nedeljnih duela jedino Indiansi i Panthersi imati sve tri utakmice „u nogama“. Ekipa iz Inđije gostovaće u Zemunu, gde ih očekuje susret sa Pirate Dragonsima, dok će Panteri put pod noge u Novi Sad, na megdan sa Wild Dogsima.\nInđijci imaju dve pobede, ali im predstoji treći takmičarski vikend zaredom. Momci iz Pančeva su jednom pobedili a jednom izgubili, dok Zemunci i Novosađani, čekaju svoj prvi trijumf.\nJedini meč u grupi JUG odigraće SBB Vukovi i Black Hornetsi. Sudeći po do sada prikazanoj igri, susret bi se izvesno mogao okarakterisati kao derbi kola, jer oba sastava nemaju poraz, pa će ishod odrediti čelnu poziciju pred plej-of.\nPosle nedeljnih utakmica, ostaje da Pirate Dragonsi i Wild Dogsi odigraju svoj zaostali meč 1. kola, a Wild Boarsi i Pastuvi nadoknade odložen duel 3. kola, nakon kojih će biti poznat i konačan plasman u grupama SEVER i JUG i parovi četvrtfinala.\nRaspored odigravanja mečeva u nedelju 21. oktobra je sledeći:\n10.00 h, teren Bogradskog ragbi kluba, Ada Ciganlija\n14.00 h, teren OŠ „Sutjeska“, Zemun\n15.00 h, stadion Wild Dogs Kennel, Novi Sad


Nova šansa za ruske lijekove na tržištu BiH! | Srpskacafe\nNova šansa za ruske lijekove na tržištu BiH!\nPonedjeljak, 23.03.2020., 09:35 Ponedjeljak, 23.03.2020., 09:31\nKomisija za lijekove Agencije za lijekove i medicinska sredstva BiH trebalo bi da održi sutra sjednicu na kojoj treba da se izjasne o tome da li ruski lijekovi mogu ili ne mogu da dođu na tržište BiH.\n– Biće predloženo da se Komisija ponovo izjasni, ali još nije poznato kako, da li glasanjem, mišljenjem ili na neki drugi način. Situacija je sada takva da je sedam članova za, a sedam protiv, dok glas preostalog člana Komisije “visi” i nije ni za ni protiv – ispričao je izvor Nezavisnih blizak Agenciji za lijekove i medicinska sredstva BiH i dodao da iako je virus korona otkazao mnogobrojne sastanke i odluke, ova sjednice nije otkazana, ali možda to bude urađeno u toku dana.\nInače, ne posljednjoj sjednici Komisije za lijekove, od 15 članova, osam iz Federacija i Brčkog ih je glasalo protiv toga da ruski lijekovi dođu na tržište BiH, a svih sedam članova iz Republike Srpske bilo je za to. Kasnije je glas člana iz Brčkog, a na zahtjev Siniše Milića, gradonačelnika tog grada, povučen i nije uzet u razmatranje, tako da je praktično rezultat podijeljenjen.\nZanimljivo je i to da je Komisija za lijekove još ranije tražila ekspertsko mišljenje o ruskim lijekovima, ali ga na kraju praktično nije ni uzela u razmatranje s obzirom na to da se u njemu u principu navodi da ruski lijekovi zadovoljavaju sa stanovišta efikasnosti i bezbjednost. Međutim, ni to nije bilo dovoljno da članovi Komisije za lijekove koji dolaze iz FBiH glasaju za to da se na tržištu nađu i ruski lijekovi.\nPodsjećanja radi, povodom ruskih lijekova nedavno se oglasio i Aleksandar Zolak, direktor Agencije za lijekove i medcinska sredstva BiH, koji je, kako kaže, uvidom u zapisnik sa sjednice Komisije zaključio da je došlo do podjele prilikom diskusije o ekspertskom mišljenju.\n– Budući da takav stav, odnosno neuvažavanje zahtjeva ekspertskog mišljenja, s jedne strane obesmišljava svrhu postojanja liste eksperata, a s druge otežava i dovodi u pitanje buduće funkcionisanje procedure registracije lijekova. U narednom periodu pokušaću da apelujem na članove Komisije da dođu do zajedničkog stava po ovom pitanju – naveo je Zolak, dodajući da će, ukoliko ti pokušaji ne urode plodom, biti prinuđen da odluku donese samostalno, uvažavajući stručnu argumentaciju kao i proceduru i ovlaštenja propisana Zakonom o lijekovima i medicinskim sredstvima BiH.\nNakon Zolaka, oglasili su se i iz Udruženja inovativnih proizvođača lijekova, upozoravajući da on nema zakonska ovlaštenja da, kako su naveli, suprotnoj odluci Komisije za lijekove, za naše tržište registruje “opasne i neprovjerene lijekove iz Rusije”. Zanimljivo je da se među članovima ovog udruženja nalaze i najveće farmaceutske kompanije, kojima nije u interesu da dobiju konkurenciju.\nPriča o uvozu i stavljanju na tržište ruskih lijekova u BiH traje već nekoliko mjeseci, odnosno nakon što je firma ICM iz Bijeljine tražila dozvolu za uvoz dva lijeka iz te države. Odmah nakon toga Komisija za lijekove podijeljenja je po entitetskom ključu s obzirom na to da članovi Komisije iz Federacije BiH nisu bili za to da ti lijekovi dođu u BiH, dok su svi članovi iz Srpske bili za to. Proces uvoza ruskih lijekova u BiH obilježilo je i to što je jedan ekspert koji je počeo raditi ekspertsko mišljenje o tim lijekova pred kraj posla odustao, a odmah nakon toga Tijana Kovačević, predsjednica Komisije za lijekove, podnijela je ostavku na funkciju. Umjesto nje kao član te komisije imenovan je Mirko Stanetić, bivši direktor UKC RS u Banjaluci.


Telepak doo je najbržerastuća kompanija u regionu, u oblasti maloprodaje aksesoara za mobilne telefone, mobilnih i fiksnih telefona, gps navigacionih uredjaja i srodnih proizvoda koji Vaš život čine jednostavnijim i omogućavaju uživanje u najnovijim tehnologijama na nivou na kom’ niste ni slutili da je to moguće. Poštujući princip održivog rasta, za 3 godine porasli smo na 15 maloprodajnih objekata, što je uspeh koji nas motiviše da nezaustavljivo idemo dalje – novi maloprodajni objekti, veleprodaja i servis, omogućiće sve većem broju korisnika da se okušaju u saradnji sa nama i iz te “bitke” izađu kao pobednici, zadovoljni i usluženi kako dolikuje.\nBudite povezani, bilo kada, bilo gde…Telepak ima rešenje\nTelepak je usmeren na razvoj poslovanja u oblasti mobilnih tehnologija, prateće opreme i aparata na način kakav još nije viđen kod nas. Napreduje prema novim poslovnim modelima objedinjujući u jedno, sve što bi korisnik mogao poželeti za svog mobilnog ljubimca, stvarajući poželjno okruženje u koje će uvek poželeti da svrati.\nSve za Vaš mobilni svet na jednom mestu\nNudimo paket: telefon, oprema, servis\nNajnovije tehnologije pravo u naše radnje\nMenjamo se na bolje\nZa više informacija posetite: http://telepak.rs/\nRadno vreme: 09-21


Nova zgrada železničke stanice ni na vidiku - Ekonomija - Dnevni list Danas\nPočetna » Ekonomija » Nova zgrada železničke stanice ni na vidiku\nGodinu i po dana nakon zatvaranja stare železničke zgrade na Savskom trgu u Beogradu\n2Piše: Lj. Bukvić 12. decembra 2019. 13.34 Izmenjeno: 13.35\nNi traga još nema od „prave lepotice“ kako je januara 2016. prilikom otvaranja stanice na Prokopu nazvao buduću staničnu zgradu tada premijer Aleksandar Vučić.\nOn je tada rekao i da će stanica u potpunosti biti završena do 2018, što je godinu dana pre roka i da će biti jedna od najlepših u Evropi.\nRokovi o kojima je Vučić govorio istekli su davno, u međuvremenu desilo se dosta toga. Prokop jeste 1. jula prošle godine postao Glavna železnička stanica, ali i godinu i po dana posle toga, stanične zgrade nema.\nU julu ove godine Republička direkcija za imovinu objavila je javni poziv za izgradnju zgrade na stanici „Beograd centar“, kao i parkinga i pratećih sadržaja.\nPoziv je bio otvoren do 30. avgusta, ali naš list juče nije dobio odgovor od Ministarstva građevinarstva i saobraćaja, kao ni Železnica Srbije dokle se stiglo sa radovima, ko je dobio posao i kada će stanična zgrada konačno biti završena.\n„To je karta Srbije za Evropu. Ovo je prva stanica. Kašnjenja neće biti“, rekao je Vučić, januara 2016.\nTada je krenuo saobraćaj sa Prokopa posle 40 godina, a prva faza radova završena je, kako su tada rekli, u roku, za 420 dana. Vrednost ugovora te prve faze bila je 25,8 miliona evra koji su obezbeđeni iz kredita kuvajtskog Fonda za arapski ekonomski razvoj. Radovi na kolosecima tri, četiri, sedam i osam bili su povereni Energoprojektu, dok su koloseci pet i šest završeni još 2010. godine.\nIzgradnja stanične zgrade i pristupnih saobraćajnica, jer je povezanost sa Prokopom (iako se ne nalazi daleko od centra grada) i dalje veliki problem za putnike. Infrastruktura nije dovoljno dobra, te osim BG voza, putnici mogu da stignu do stanice dvema autobuskim linijama i uz duže pešačenje trolejbusima 40 i 41.\nNajlakše je doći taksijem, međutim, dešava se često da ni njih nema na stanici, što naročito strancima otežava snalaženje u prostoru.\nPrva faza započeta decembra 2014. završena je za godinu dana, međutim naredna etapa, u kojoj je trebalo da bude izgrađena stanična zgrada, ali i garaža sa 1.200 parking mesta, kao i više od 50.000 kvadratnih metara komercijalnog sadržaja, ne samo da nije završena već nije ni započeta.\nRokovi su u hodu pomerani, pa je jula prošle godine kada je Prokop postao glavna železnička stanica najavljeno je da će stanična zgrada i sve ostalo biti završeno do kraja 2020. godine.\n„U toku su završni pregovori za kuvajtski kredit kojim treba da se obezbede sredstva za izgradnju stanične zgrade. Ona bi trebalo da bude završena do kraja 2020“, rekao je sredinom prošle godine tada gradski urbanista Milutin Folić. On je tada istakao i da je ideja da se sa privatnim partnerima napravi nadzemni deo sa komercijalnim sadržajima, kako država ne bi morala da ulaže u staničnu zgradu. I iz Ministarstva građevinarstva su polovinom 2018. najavili početak radova do kraja te godine.\nRadi se polako, više od četiri decenije\nGradnja stanice u Prokopu, kako podsećaju na sajtu Železnica Srbije, traje još od 1974. kada je zaživela kao ideja tadašnjeg gradonačelnika Branka Pešića, ali od 1996. godine nije bilo radova. Radovi na terenu su započeti 1977. godine, ali su ubrzo prekinuti zbog nedostatka finansijskih sredstava, devedesetih su nastavljeni i prekinuti ponovo 2000. godine.\nŽeleznica, Železnička stanica, Železnička stanica ProkopBeograd\n12. decembra 2019. u 13.59\nre: Nova zgrada železničke stanice ni na vidiku\nGrade „leteći metro“, koji se ne vidi kada je oblačno, a uskoro će biti gotov jer već je počela prodaja karata za vožnju istim.\n12. decembra 2019. u 16.41\nTo je trebalo da je vec gotovo ima se para za razne ne hitne stvari a Prokop je hitna stvar Autobuska stanica takodje i zaobilaznica Bubanj potok zaborave sta obecaju svaka vlast zbog marketinga obeca pa zaboravi lukavi potezi .


Iz Brisela 1,5 milion eura za zaštitu bh. granice - Akta.ba\nIz Brisela 1,5 milion eura za zaštitu bh. granice\nCikotić i Varhelji na sastanku u Sarajevu razgovarali su o bezbjednosnoj situaciji u BiH, s posebnim naglaskom na izazove migrantske krize.\n10.10.2020. 09:31 / Izvor: Akta.ba\nEU izdvojiće 1,5 miliona eura za nabavku opreme za zaštitu granice BiH radi efikasnijeg upravljanja migrantskom krizom, najavljeno je na sastanku ministra bezbjednosti u Savjetu ministara Selma Cikotića i komesara za susjedstvo i pitanja proširenja EU Olivera Varheljija.\n"BiH očekuje veću pomoć bezbjednosnim i drugim nadležnim institucijama koje se bave pitanjima migracija, kako bi kadrovski i tehnički mogli da odgovore na ovaj sve veći bezbjednosni i humanitarni izazov za BiH", saopšteno je iz Ministarstva bezbjednosti u Savjetu ministara.\nCikotić je upoznao Varheljija sa mjerama koje BiH preduzima s ciljem bolje kontrole i nadzora granice i sprečavanja ilegalnih migracije, te humanitarnog zbrinjavanja migranata, navodi se u saopštenju.


autor: Bojana Popović i Nataša Marjanović 20.08.2018 0\n„Svi daju sebi za pravo da se smeju čim vide osobu niskog rasta“, ovim rečima počinje priču Predsednik pokreta Malih ljudi Srbije Milan Grahovac.\nPhoto: Youtube/Jonathan Novick\nOn objašnjava da je zapošljavanje jedan od najvećih problema sa kojima se suočavaju osobe izrazito niskog rasta, uprkos obrazovanju koje one mogu imati.\n– Po Zakonu o zapošljavanju osoba sa invaliditetom, poslodavac mora da prilagodi nameštaj osobi izrazito niskog rasta. Međutim, ako uopšte dođe do toga da je zaposli, ona je prinuđena da ćuti i da trpi neadekvatan nameštaj – rekao je Grahovac.\nŠta o ovoj temi kažu dečiji endokrinolog dr Dragan Katanić i majka deteta izrazito niskog rasta, ali i koje je mišljenje Novosađana, poslušajte u prilogu:\nGrahovac je skrenuo pažnju i na predstavljanje ljudi izrazito niskog rasta na filmu, gde su najčešće prikazani kao dvorske lude ili osobe sa intelektualnim smetnjama, naročito u domaćoj kinematografiji.\nMeđutim, internacionalna scena se polako budi, najviše zahvaljujući inicijativama pojedinaca, među kojima je Džonatan Novik, dvadesetdvogodišnjak koji se preselio u Njujork i koji ima ahondroplaziju. On je iskoristio svoj Jutjub kanal da ukaže na svakodnevne probleme sa kojima se susreće, ne zbog svog rasta nego zbog ljudi koji ga okružuju. Zato je odlučio da dokumentuje jedan svoj dan i poruči drugima: „Kada sledeći put vidite nekoga ko je drugačiji od vas, zapitajte se kako izgleda njegov dan.“\nDžonatanov video zapis pogledajte ovde:


IT Biznis i elektronsko poslovanje | ITAcademy\nOvde ste: Glavna strana » PROGRAM » IT Business Department\nZnanja i veštine za uspešno poslovanje na internetu\nProgram IT Business odseka baziran je na sticanju znanja iz oblasti elektronskog poslovanja, online marketinga, biznisa i menadžmenta.\nŠkolovanjem na ovom odseku naučićete da rukovodite računarskim sektorom i da vodite razvoj softverskih projekata.\nOvladaćete veštinama koje će vam omogućiti da se bavite internet marketingom i online PR-om, upoznaćete se sa aktuelnim pitanjima i problemima poslovnog okruženja, kao i sa mestom i ulogom informacionih tehnologija i elektronskog poslovanja u njemu.\nSavladaćete mehanizme funkcionisanja informacionih tehnologija u preduzeću, menadžmenta, planiranja, organizovanja, liderstva, kontrole i strategije rada IT menadžera.\nUpoznaćete se sa aktuelnim pitanjima i problemima poslovnog okruženja, kao i mestom i ulogom informacionih tehnologija i elektronskog poslovanja u njemu.\nSteći ćete stručna i praktična znanja i veštine iz oblasti informacionih sistema i tehnologija, kao i marketinga, menadžmenta, finansija, neophodnih za uspešno obavljanje poslova u oblasti elektronskog poslovanja u preduzećima, bankama i drugim institucijama.\nBićete potpuno spremni da pokrenete i vodite online trgovinu i da se uspešno bavite digitalnim advertisingom. Naučićete kako da vodite komunikaciju na internetu, bilo da se bavite online poslovanjem, ili klasičnim biznisom. Ukratko, dobićete ekspertska znanja koja će vam omogućiti da zarađujete od poslovanja na internetu.\nŠkolovanje na odseku IT Business se izvodi na devet programa:\nProgram IT Management pruža sveobuhvatan uvid u prirodu menadžerskog poziva, nudeći potrebna\nznanja za kvalitetno poslovanje u svetu sa sve većom konkurencijom. Naučićete niz tema iz oblasti biznisa uopšte, informacionih tehnologija, menadžmenta, marketinga, ekonomije, finansija, upravljanja projektima i\nkvaliteta, kao i da upravljate radom i razvojem informacionih sistema u organizacijama. Bićete spremni da\nodgovorite na sve izazove savremenog poslovanja, postignete i održite konkurentsku prednost preduzeća,\ndođete u poziciju autoriteta i dobro naplatite svoje sposobnosti. Kao pravi menadžer, znaćete da kreirate svoje šanse i ostvarite uspeh.\nŠkolovanjem na odseku za elektronsko poslovanje i internet marketing, steći ćete znanja i veštine za naprednu upotrebu računara u kreiranju profita za preduzeće. Bilo da želite da vodite izlazak vaše ili kompanije u kojoj radite na globalno tržište putem interneta ili da ubrzate svoje poslovne procese, pojednostavite komunikaciju sa poslovnim partnerima ili centralizujete kontrolu poslovnih tokova, program za elektronsko poslovanje i internet marketing na ITAcademy je vaš pravi izbor.\nOdabrani kursevi u okviru programa E-commerce Manager & Entrepreneur pružaju vam neophodna znanja o procesu kreiranja i vođenja e-prodavnice, njenom razvoju i povećanju obima prodaje. Naučićete na koji način se upravlja svim potrebnim resursima za dugoročno vođenje uspešne e-prodavnice, bez obzira da li se radi o malom preduzeću ili o e-trgovini sa milionima proizvoda.\nProgram Online Sales & E-business Development Manager stavlja podjednaki fokus na razvijanje i vođenje online prodavnica u korporativnom okruženju, okruženju malih i srednjih kompanija, kao i u sektoru startap kompanija, mikro preduzeća i preduzetnika.\nNa programu Content & SEO Manager steći ćete znanja i veštine koje su neophodne da biste upravljali efikasnom online promocijom, koja će povećati prodaju i obim poslovanja vašeg online biznisa. Tokom ovog programa naučićete kako da vodite uspešne odnose sa javnošću i sa medijima, kao i tehnike SEO optimizacije.\nTokom programa Social Media, Online PR & Community Manager steći ćete sva neophodna znanja i veštine koje su neophodne kako biste uspešno vodili korporativne ili brend profile na društvenim mrežama. Naučićete kako da kreirate planove komunikacije na društvenim mrežama, kako da kreirate kreativne i efektne sadržaje i kako da povećate vidljivost vašeg poslovanja.\nNa programu PPC & Digital Channels Manager steći ćete znanja i veštine neophodne za vođenje komunikacije i oglašavanja na kanalima digitalnih medija. Marketing se u današnjem poslovanju ubrzano prebacuje na internet a ovaj program će vas pripremiti da uspešno vodite online kampanje.\nKako bi online marketing kampanja postigla željeni efekat, ona mora biti pravovremena, ciljana i unapred isplanirana. Ovaj program će vas pripremiti da plainirate uspešne online marketinške kampanje, kroz definisanje perioda odvijanja kampanje, kanala komunikacije, tona poruke i još mnogo toga.\nNa ovom programu naučićete da upravljate web projektima, projektima kreiranja sajtova, online platformi, online prodavnica, kao i kako da kreirate precizne analize podataka. Projektno upravljanje je trend u svim sferama poslovanja i zato će potražnja za stručnjacima iz ove oblasti biti sve veća.\nDa pogledate plan i program za odsek IT Business, prvo izaberite jedan od gorenavedenih programa specijalizacije.\nVeštine koje ćete savladati po završetku ovog programa su:\nimplementacija različitih modela elektronskog poslovanja (e-Commerce, e-Government, e-Banking, e-Learning, m-Commerce), razvoj i povećanje obima prodaje,\nnapredna metodologija i strategije IT menadžmenta, primena stečenih stručnih i praktičnih znanja u menadžmentu,\norganizovanje online kampanja, marketing menadžment, vođenje komunikacije na internetu,\nsposobnost uočavanja problema i kritičkog mišljenja kroz analizu određenih konkretnih rešenja,\nformiranje i održavanje dinamičkih web lokacija i e-prodavnica,\nkreiranje biznis plana za internet poslovanje,\nprimena marketinga na internetu (oglašavanje, promocije, optimizacija i dr.),\nizrada softverskih rešenja,\nprincipi i metode upravljanja projektima na internetu i kreiranje preciznih analiza podataka.\nPredavanja su dinamična, interaktivna i prilagođena predznanju polaznika.\nOno što je karakteristično jeste da je polaznicima u toku svakog predavanja predmet izučavanja predstavljen ne samo teorijski već i praktično, na mnoštvu zanimljivih primera koji predstavljaju najbolju praktičnu obuku za samostalan rad odmah nakon završetka školovanja. Mini-projekti kojima se polaznici bave simulacija su realnog profesionalnog okruženja.\nU Evropi i regionu je sve veća potreba za stručnjacima u oblasti informacionih tehnologija i elektronskog poslovanja.\nPo završetku, bićete kvalifikovani da radite na širokom spektru poslova u oblasti elektronskog poslovanja u svojim pojavnim oblicima (e-Business i e-Commerce), na izradi aplikacija za potrebe elektronskog poslovanja za internet (B2B i B2C) sa poslovnim aplikacijama, kao i na poslovima u savremenom računovodstvu.\nMarketing se u današnjem poslovanju ubrzano prebacuje na internet i tokom ovog programa pripremićete se da uspešno vodite kampanje na digitalnim medijima i online komunikaciju.\nTakođe, bićete osposobljeni za obavljanje poslova na mobilnom tržištu (korišćenje resursa mobilne telefonije u elektronskom poslovanju - GPRS mreža, SMS servis, itd.), za obavljanje poslova u oblasti elektronskog bankarstva (e-Banking) u finansijskim organizacijama, za obavljanje poslova elektronskog poslovanja u organima državne vlasti (e-Government), na svim nivoima - od opštine do republike.\nKoristeći znanja koja ćete steći na ovom smeru, moći ćete da razvijete karijeru u svakoj firmi ili kompaniji u kojoj postoji ili je u planu IT odeljenje.\nZnanja i veštine za uspešno vođenje internet prodaje, online marketinga i komunikacije, kao i elektronskog poslovanja preneće vam najuspešniji stručnjaci iz ovih oblasti. Sve kurseve i predavanja u okviru smerova na IT Business Departmentu pripremili su ljudi koji su lideri internet poslovanja u regionu i vrhunski predavači, spremni da vam se u potpunosti posvete i od vas stvore vrhunske stručnjake online marketinga, prodaje, biznisa i IT menadžmenta!\nTokom školovanja na odseku za IT Business radićete na razvoju svog biznis plana, na osnovu ideje koju ste zamislili i postavili. Osim što ćete steći korisna teorijska znanja o tome kako se radi biznis plan, sve vreme ćete imati potpunu podršku, u vidu uputstava i saveta mentora uz čiju pomoć ćete razvijati svoj biznis plan.\nSaznajte o veštinama koje ćete usvojiti, planu i programu, opisu predmeta i priznatih sertifikacija za programe na ovom odseku: IT Management, E-Business & Internet Marketing, E-commerce Manager & Entrepreneur, Online Sales & E-business Development Manager, Content & SEO Manager, Social Media, Online PR & Community Manager, PPC & Digital Channels Manager, Digital Marketing Planner & Account Manager i Web Project Manager & Data Analyst.\nDa li vas interesuju i drugi odseci pored IT biznisa? Saznajte više o odsecima: Programiranje, Administracija, Dizajn i multimedija, 3D Dizajn i CAD i Razvoj Mobilnih Aplikacija.


» Jos neke osobine delfina\nSporazumevanje među delfinima je proučavano na grupi delfina koji žive kraj Sarasota obale kraj Floride, gde su dobro proučeni i snimljeni individualni žvizduci svakog delfina. Naučnici su kreirali veštačku verziju specijalnog zvižduka svakog delfina. Zatim su specifičan zvižduk jednog od delfina puštali ostalim delfinima iz grupe, delfini su se okretali prema zvučniku kada su čuli zvižduk nekog bliskog rođaka a ostajali ravnodušni kada su čuli zvuk nekog nepoznatog delfina.\nKarakteristični zvižduk je majušni deo ogromnog rečnika delfina koji se sastoji od različitih zvižduka, kliktanja i ostalih zvukova. U okeanu međusobno pozivanje imena sačinjava više od 50% njihove međusobne komunikacije, ali u ograđenom delu mora ili bazenu gde svi delfini mogu međusobno da se vide zvuci koji označavaju ime skoro sasvim nestaju iz međusobnog sporazumevanja i bivaju zamenjeni drugim zvižducima čije je značenje još uvek zagonetno.\nDelfini su poznati po svojoj veštini komunikacije premda nikada nije dokazano da koriste potpuno oformljen jezik mada proizvode čitav niz najraznovrsnijih zvukova u međusobnoj komunikaciji.\nMnoge životinje, kao što su naprimer ptice pevačice ili majmuni imaju katakteristične zvuke kojima se sporazumevaju ali to su najčešće samo poruke koje znače upozorenje ili poziv na parenje a međusobno raspoznavanje je obično bazirano samo na kvalitetu glasa pre nego što se može pripisati specifičnom pozivu.\nTagovi: [ delfini, imena, komunikacija ]\n3 komentara na “Jos neke osobine delfina”\n24 oktobra, 2009, 15:39\nčestitam trebalo bi se vise pažnje posvetiti životinjama\n14 novembra, 2009, 2:57\nobozavam delfine zato sto predstavljaju veliku inteligenciju,ljepotu,srecu,radost,puno su osjecajni i prelijepi su.jednostavno naj naj naj naj………….i trebalo bi malo vise obratiti paznju na njih……………\n5 maja, 2010, 16:04\ntrebalo bi malo vise obratiti paznju na njih\n« Ljubav i ljubomora\nJos samo nocas… »


Vranje uskoro dobija „Sigurnu kuću“ – Odbor za ljudska prava Vranje\nVranje će uskoro dobiti sigurnu kuću za smeštaj žrtava porodičnog nasilja.\n/ Vranje, OK radio, 06.03.2013. /To je potvrdila Bojana Veličkov zamenica gradonačelnika na okruglom stolu koji je organizovan povodom potpisivanja Dogovora o saradnji lokalne mreže OCD i nadležnih institucija Vranja.\nPotpisivanjem dogovora postići ćemo konačno ono što godinama želimo, da institucije zaista preuzmu svoju odgovornost u rešavanju problema porodičnog nasilja i da to ne zavisi od nečije dobre volje i individualnog rada.\nDobili smo potvrdu da će Pčinjski okrug i Vranje dobiti sigurnu kuću i očekujemo naredne nedelje posetu predstavnika Fonda B92 i ambasade SAD u Srbiji – rekla je Veličkova.\nGradonačelnik Zoran Antić napomenuo je da je vranjska lokalna zajednica jedna od retkih koja je visoko kotirana po sistemu pružanja usluga socijalne zaštite.\n– Grad će finansijski podržati realizaciju svih aktivnosti u pružanju pomoći žrtvama nasilja. Motiv svih nas je da preventivno delujemo, jer je nasilje prisutno u svakom segmentu našeg društva – kaže Antić.\nGovoreći o značaju saradnje u suzbijanju porodičnog nasilja Suzana Antić Ristić ispred Odbora za ljudska prava kazala je da je potpisivanje dogovora potvrda o razumevanju nadležnih za rešavanje tog problema.\nPrezentovani su i rezultati istraživanja „Posledice izloženosti dece nasilju prema ženama u partnerskom odnosu i odgovor javnih službi na ovaj problem“.\nNa skupu u Načelstvu učestvovali su predstavnici PU Vranje, Zdravstvenog centra i institucija socijalne zaštite.


Evropska nedelja mobilnosti u Srbiji – “Deljenjem dobijamo više” - European Western Balkans\nAutor EWB 19. 09. 2017. 20. 09. 2017.\nBEOGRAD – Pod sloganom „Ekološka, zajednička i inteligentna mobilnost“, Evropska nedelja mobilnosti obeleževa se od 16. do 22. septembra i širom Srbije s ciljem da se u gradovima utiče na smanjenje širenja štetnih gasova iz saobraćaja.\nTim povodom Delegacija Evropske unije u Republici Srbiji, EU info centar i Stalna konferencija gradova i opština (SKGO) organizovali su konferenciju „Deljenjem dobijamo više – Primeri dobre prakse i koristi koje od učešća u Evropskoj nedelji mobilnosti imaju srpski gradovi i opštine“ koja je održana EU info centru.\nŠef za informisanje, komunikaciju i medije u Delegaciji EU u Srbiji Pol-Anri Prese naveo je na otvaranju konferencije da „time što se manje vozimo automobilima a više šetamo ili vozimo bicikl ne samo da štitimo našu životnu sredinu već poboljšavamo i naše zdravlje. Dodatno, ova promena može pokrenuti mnoge ekonomske koristi: prema podacima Evropske federacija biciklista iz decembra 2016-te godine, vrednost takozvane ekonomije bicikliranja u EU je procenjena na čak 513 milijardi evra sa 650,000 zaposlenih ljudi. Korist od ovoga imaju i privreda, sektori tehnologije, dizajna, zdravstva, i mnogi drugi“, naveo je Prese.\nOn je pozdravio predstavnike start-up kompanije “Ono bikes” koja dizajnira i proizvodi bicikle a koji su takođe bili prisutni na konferenciji i podsetio da je „njihov bicikl je prošle godine proglašen najlepšim u Evropi, a proizveden je u Srbiji. Upravo ovakve inicijative treba podržati jer oni stvaraju nova radna mesta“.\nGeneralni sekretar SKGO Đorđe Staničić rekao je da 70 odsto stanovništva živi u gradovima, pa je upravo na tim lokalnim samoupravama i najveći deo posla, jer se u njima ujedno stvara i 70 odsto zagadjenja iz saobraćaja.\n“Predstavnici lokalnih samouprava treba da budu osposobljeni za to”, kazao je Staničić i dodao da tu leži i razvoj ekonomije, kao i nova radna mesta.\nPredstavnik UNDP-a Žarko Petrović najavio je da će ta medjunarodna organizacija podržati lokalne projekte i ideje koje se bave zaštitom životne sredine i ocenio da je to korisno za same predstavnike lokalnih vlasti, za ljude koji žive u tim sredinama, ali i za privrednike.\nPredstavnik sekretarijata za saobraćaj Beograda Ognjen Todorović kazao je da je udeo biciklista u prestoničkom saobraćaju jedan odsto, pošto nema javnih stanica na kojima se može iznajmiti bicikl.\nOn je rekao da je cilj da se za naredne dve godine udeo bicikala u saobraćaju poveća na pet odsto, a da se u narednoj dekadi dostigne 10 odsto.\nTema pod kojom se ove godine od 16. do 22. septembra sprovodi kampanja je „Ekološka, zajednička i inteligentna mobilnost“ kako bi se podstakla zajednička rešenja za održivu mobilnost i ekološki načini prevoza. Moto uz koji će akcije biti organizovane je „Deljenjem dobijamo više“, kako bi se u unapređenju urbane mobilnosti lokalne vlasti podstakle na partnerstva sa javnim transportnim preduzećima, udruženjima, preduzetnicima, medijima.\nSve to uz korišćenje posredničkih sistema – platformi informacionih tehnologija, kako bi rešenja bila dostupna što većem broju građana. Istovremeno, građani su pozvani da koriste dostupne zajedničke mogućnosti prevoza u gradu i međugradskom prevozu.\nDelegacija EU u Republici SrbijiĐorđe StaničićEvropska nedelja mobilnostiOgnjen TodorovićPol-Anri PreseŽarko Petrović\nEWB 13. 12. 2021.


Ajkos od 3. aprila i u Srbiji | 381 vesti\nBy RedakcijaPosted on March 31, 2017 March 31, 2017\nKompanija Filip Moris internešenel (Philip Morris International) u Srbiji od ponedeljka, 3. aprila, počinje da prodaje u Beogradu i Nišu svoj novi duvanski proizvod – ajkos (iQOS), potencijalno manje štetnu zamenu za cigarete.\nGeneralna direktorka Filip Moris-a (FMI) za jugoistočnu Evropu Jelena Pavlović rekla je večeras na konferenciji za novinare u Beogradu da elektronski uredjaj ajkos u ovom trenutku koristi 1,5 miliona ljudi širom sveta.\nDirektor korporativnih poslova za jugoistočnu Evropu u Filip Morisu (FMI) Ivan Miletić kazao je da će se ajkos prodavati u Beogradu u četiri tržna centra – Ušću, Delti, Merkatoru, Stadionu, kao i na još dvadesetak prodajnih mesta.\nMiletić je naveo da će cena uredjaja sa jednim boksom patorna biti 5.990 dinara, dok će posebna paklica patrona koštati 250 dinara.\nAjkos samo zagreva duvan\nAjkos je elektronski uredjaj koji radi na principu zagrevanja, a ne sagorevanja duvana, a pri tome se zadržava ukus duvana i isti nivo nikotina kao kod pušenja cigarete, ali se eliminišu nus pojave poput dima, pepela, neprijatnog mirisa i negativnog uticaja na okolinu.\nFilip Moris je vodeća duvanska industrija u svetu, a u Srbiji posluje od 2003. kada je kupila Duvansku industriju Niš.\nTag: ajkos cigarete duvan iQOS Philip Morris zamena\nPrevious post: Balašević o izborima\nNext post: Prodaja na mrežama počinje


POZICIJE 7-24: Najlošiji plasman Slovenije i Makedonije – Crnogorci pisali istoriju! – Balkan-Handball.com\nHome / EHF EURO 2022 / POZICIJE 7-24: Najlošiji plasman Slovenije i Makedonije – Crnogorci pisali istoriju!\nReprezentacija Hrvatske osvojila je osmo mesto na EHF EURO 2022. U istoriji svojih nastupa na EHF EURO takmičenjima od 1994. godine, Hrvatska je samo jednom lošije bila plasirana, na EHF EURO 2002 u Švedskoj kada je zauzela poslednje 16. mesto.\nOsmo mesto su Hrvati osvojili u Italiji na EHF EURO 1998 što je drugi najlošiji rezultat do sada.\nŠto se tiče Crne Gore, osvajanjem 11. mesta ostvaren je najveći uspeh u istoriji. Do sada je to bilo 12. mesto na EHF EURO 2008 u Norveškoj.\nI Sloveniji je ovo najlošiji plasman u istoriji. Do sada je to bilo 14. mesto na EHF EURO 2016 u Poljskoj. Takav je slučaj i sa Makedonijom koja je najlošije plasirana bila na prošlom EURO 2020, kada je završila kao 15.\nPLASMAN NA EHF EURO 2022 od sedmog do 24. mesta.\n← Prethodni članak „KRAJ JE KADA NIKOLA KAŽE“: Francuzi došli do polufinala u ludom finišu!\nNaredni članak → Hrvoje Horvat: Ne znam ko je ovo režirao, nadam se medalji na OI u Parizu!


У Брчком промовисана књига ”Огњена Марија Ливањска” - Јадовно 1941. - КУЛТУРА СЈЕЋАЊА\nObjavljeno u: Knjige i feljtoni, Livanjsko polje, Novosti članica SABRANjA, Ognjena Marija Livanjska, Stratišta NDH\nU Brčkom promovisana knjiga ”Ognjena Marija Livanjska”\nKnjiga Buda Simonovića, Ognjena Marija livanjska, koja je najkompletniji prikaz stradanja Srba Livanjskog polja 1941. godine, preneto čitalaštvu kroz autentična svedočenja preživelih stradalnika, doživela je sedam izdanja.\nI posle 28 godina od svoje prve promocije, ona i dalje budi pažnju javnosti. Zato je, nakon više promocija u Srbiji, Republici Srpskoj, Crnoj Gori, ali i u Londonu, predstavljena i brčanskoj publici.\nU subotu, 28. septembra 2019, nakon večernje službe u crkvi Svete Velikomučenice Nedelje, na Merajama, u sali parohijskog doma, sa blagoslovom protojereja-stavrofora očeva Miodraga Tošića i Željka Đurice, održana je promocija knjige Buda Simonovića, Ognjena Marija livanjska.\nOrganizatori promocije, Udruženje Ognjena Marija Livanjska iz Beograda i Zavičajno udruženje Krajišnika „Gora“ iz Brčkog predstavili su publici svoje aktivnosti i ciljeve obraćanjem Mladena Jovetića i Nikole Petrovića.\nOrganizatori i domaćin promocije postarali su se da promocija, pripremljena kao razgovor sa autorom knjige o stradanju Srba na području Livna u vreme NDH i tokom građanskog rata devedesetih, dobije i okvir svojevrsne, tematski uklopljene, mini-izložbe. Publici su prikazane slike stratišta i stradalnika livanjskog kraja predstavljene na šest panoa i kroz petnaestominutni dokumentarni film baziran na snimcima rata i ekshumacije i sahrane stradalnika pred sam početak novog pogroma.\nU umetničkom delu programa, na promociji su nastupili: dečiji duet, Teodora i Anastasija Šarić, koje su izvele dve pevačke numere („Crven cvete“ i „Rasti rasti moj zeleni bore“), kao i Teodora Tošić koja je čitala odlomak iz prezentovane knjige i odrecitovala „Himnu pobednika“, Jovana Dučića.\nAutor je, gotovo puna dva sata držao pažnju auditorijuma, vodeći nas slikovitim rečima kroz žive događaje tokom dva istorijska dana u Livanjskom polju, prenoseći svoj lični doživaljaj saznavanja o ovim zločinima i susreta sa preživelim stradalnicima čije je autentične iskaze preneo u knjizi.\nZa knjigu Ognjena Marija livanjska, knjigu-optužnicu i knjigu-spomenicu, potresno štivo o stradanju 1600 livanjskih Srba, umorenih na najmonustruoznije načine na 17 stratišta, Budu Simonoviću je, pre pet godina, uručena povelja Dobrotvor srpskog naroda.\nI ovom prilikom, još jednom se zahvaljujemo: autoru knjige, Budu Simonoviću, mladim umetnicama-učesnicima promocije, kao i sveštenstvu parohije kolobarsko-grbavičke domaćinu ovog događaja, kojim smo upoznali bračansku javnost o stradanju naših predaka i tako se, još jednom, poklonili njihovim senima.\nUdruženje OML i ZUK „Gora“


Scena iz Bruna isečena iz poštovanja prema Džeksonovima – Nadlanu.com\nScena iz Bruna isečena iz poštovanja prema Džeksonovima\nLONDON, 8. jula 2009. (Beta-AFP) – Jedna scena iz filma “Bruno” britanskog komičara Saše Barona Koena isečena je u znak poštovanja prema porodici Majkla Džeksona, izjavio je predstavnik za štampu filmske ekipe.\nU filmu, koji u bioskope stiže u petak, Koen igra austrijskog stilistu koji u isečenoj sceni poziva pevačevu sestru La Toju Džekson u svoj luksuzni stan u Los Anđelesu. Nakon što je nagovori da sedne na jednu od “stolica” koje su zapravo muškarci u položaju četvoronoške, La Toju Džekson sušijem služi nag muškarac, a Koen potom pokušava da joj ukrade mobilni telefon kako bi dobio broj telefona njenog brata.\nScena, koja traje nešto više od jednog minuta, nije se nalazila ni u verziji filma prikazanoj u SAD 25. juna, nekoliko sati posle Džeksonove iznenadne smrti. Do sada nije bilo jasno da li je reč o privremenom izostavljanju scene. “Iz poštovanja prema porodici Džekson, filmska ekipa je odlučila da ukloni kratku scenu u kojoj se pojavljuje La Toja Džekson”, kazao je predstavnik za štampu ekipe filma.


Žugić i Terić oštetili Atlas banku za 21,8 miliona eura | Mondo.Me Prod\nZugic i Teric ostetili Atlas banku za 21 8 miliona eura\n27. October, 22:00\nŽugić i Terić oštetili Atlas banku za 21,8 miliona eura 0 Podijeli Podijeli na facebook Podijeli na twitter Podijeli na viber Pošalji na mail\n17.05.2019. / 14:13\nŽugić i Terić oštetili Atlas banku za 21,8 miliona eura\nIzvor MINA 17.05.2019. / 14:13\nAtlas grupa podnijela je krivičnu prijavu protiv guvernera Centralne banke (CBCG), Radoja Žugića i bivše privremene upravnice u Atlas banci, Tanje Terić, jer su, kako je saopšteno, suprotno zakonu umanjili depozite za 21,8 miliona eura.\nIz Atlas grupe je saopšteno da je advokatski tim predsjednika Atlas grupe, Duška Kneževića, predao Specijalnom državnom tužilaštvu u Podgorici krivičnu prijavu protiv Žugića i Terić, zbog toga što su suprotno zakonu, tokom moratorijuma dozvolili da se unutar banke realizuju plaćanja, čime su depoziti umanjeni za 21,8 miliona eura.\n“Postoje osnovi sumnje da su Žugić i Terić izvršili krivično delo zloupotrebe službenog položaja, dok je više NN osoba obavilo krivično djelo zloupotrebe službenog položaja”, piše u krivičnoj prijavi, koju je predao advokat Zdravko Đukanović.\nIz press centra Atlas grupe je saopšteno da je Zakonom o bankama propisano da Centralna banka može, na predlog privremenog upravnika, izdati i nalog za privremenu obustavu plaćanja obaveza banke pod privremenom upravom, odnosno moratorijumom, na period do 90 dana, sa mogućnošću produženja do 90 dana.\n“U toku trajanja moratorijuma privremeni upravnik obustavlja sva plaćanja, izuzev po osnovu potraživanja koja se odnose na zarade i druga lična primanja povjerilaca banke, naknade štete nastale po život i zdravlje i tekućih troškova koji su neophodni za redovno funkcionisanje banke”, navodi se u saopštenju.\nIzuzetno od stava pet tog člana, CBCG može tokom trajanja moratorijuma, na predlog privremenog upravnika, odobriti isplatu depozita, do visine garantovanih depozita samo onima koji imaju pravo na isplatu garantovanih depozita, u skladu sa zakonom kojim je uređena zaštita depozita.\n“U toku trajanja moratorijuma svi postupci koji se vode protiv banke i privremenog upravnika, a koji proizilaze iz poslovanja banke, privremeno se prekidaju, imovina banke ne može biti predmet izvršenja, a banka ne može preuzimati nove obaveze, osim prema Vladi, CBCG i Fondu za zaštitu depozita”, navodi se u saopštenju.\nĐukanović je naveo da, iako je zakon propisao da se u toku moratorijuma obustave sva plaćanja, Terić je, suprotno zakonu umanjila depozite i dozvolila da se unutar banke obavljaju plaćanja, čime su depoziti umanjeni za 21,8 miliona eura.\n“Žugić je kao guverner CBCG i odgovorni za kontrolu zakonitosti rada Atlas banke i privremene uprave uvedene u tu banku, doprinio svojim nečinjenjem da se depoziti umanje 21,8 miliona eura. Terić je, uz pomoć više drugih NN lica, prekoračenjem svojih ovlašćenja i suprotno Zakonu o bankama, u toku trajanja moratorijuma omogućila da se zatvore krediti nekih od klijenata Atlas banke. To se činilo depozitima drugih klijenata, i na taj način je dozvolila da se obavljaju transakcije unutar banke”, kazao je Đukanović.\nOn je dodao da je to suprotno Zakonu o bankama, pa je NN licima na štetu drugih deponenata zatvaran kredit, depozitima drugih klijenata, koji su stavljeni u nepovoljniji položaj.\n"Imovinsko-pravni zahtjev za višemilionsku štetu podnosioca krivične prijave opredijelićemo precizno nakon sprovedenih vještačenja”, rekao je Đukanović.\nCBCG Atlas banaka


Zdici.info | Ne pomaže ni plaćeno odsustvo: U BiH vakcinisana samo petina vojnika\nNe pomaže ni plaćeno odsustvo: U BiH vakcinisana samo petina vojnika\n12.10.2021. u 18:39\nTrenutni procenat vakcinisanih pripadnika Oružanih snaga BiH iznosi samo oko 21,76 posto. Potvrđeno je to za Klix.ba u Ministarstvu odbrane BiH.\nUpitani o razlozima slabih rezultata u imunizaciji, u ministarstvu kažu da su oni lične prirode.\n“Uglavnom su zasnovani na predrasudama i nedovoljnoj infomiranosti o samoj efikasnosti dostupnih vakcina, njihovim vrstama i sastavu te eventualnim nuspojavama…”, rečeno nam je u Uredu za odnose s javnošću Ministarstva odbrane BiH.\nVeć se javljaju problemi u radu\nMali broj vakcinisanih, očito, već stvara probleme u redovnom funkcioniranju Oružanih snaga BiH. Tako je, upravo zbog malog broja vakcinisanih vojnika, nedavno odgođena i vojna vježba na Manjači, koja je trebala biti održana u saradnji s vojskom iz Srbije.\nIako je vakcinacija lični izbor, s obzirom na specifičnost vojničke profesije i činjenicu da bi u svakom trenutku trebali biti spremni i na raspolaganju stanovništvu, ministarstvo smo pitali da li rade na promociji imunizacije.\nŠta je poduzelo ministarstvo\n“Ministarstvo odbrane i Oružane snage BiH su poduzeli nekoliko mjera u cilju promocije vakcinacije. Kao jedna od mjera, svim pripadnicima OS BiH koji se upućuju na zadatke i misije van BiH osigurano je pravovremeno vakcinisanje. Također, svi pripadnici OS BiH s radnim mjestom u Kantonu Sarajevo imaju mogućnost primiti vakcinu u dvorani Zetra. Pored toga, u saradnji s EUFOR-om, u nekoliko navrata je organizirano i koletivno vakcinisanje na vojnoj lokaciji Rajlovac. Svim pripadnicima MO i OS BiH za potrebe vakcinisanja omogućeno je i plaćeno odsustvo”, objasnili su u ministarstvu.\nNeke zemlje, poput Sjedinjenih Američkih Država, uvele su obaveznu vakcinaciju za vojnike. U ministarstvu nisu odgovorili na naše pitanje da li je takva opcija moguća u BiH.


Zukorlić ponovo traži molitveni prostor u Skupštini Srbije - 09.03.2018, Sputnik Srbija\nPoslanik Muamer Zukorlić ponovo je zatražio da se muslimanima u parlamentu obezbedi molitveni prostor. 09.03.2018, Sputnik Srbija\nMuamer stvari gleda iz svog ugla, a izgleda da bi nas najradije pogledao sa minareta iznad Skupštine Srbije!\nU Engleskoj je daleko veci procenat muslimana. Imaju li oni u parlamentu mesto za molitve muslimana? Da li prekidaju sednice u vreme velike molitve petkom? A u fabrikama zaustavljaju trake 3 puta dnevno (jedna molitva je pri izlasku, a druga pri zalasku sunca u Meki)?\n9 Mart 2018, 19:533\n9 Mart 2018, 20:223


Samo Srbija i BiH naplaćuju PDV na donacije - Bizlife.rs\n20:47 Beograd, 29.10.2018.\nUz Bosnu i Hercegovinu, Srbija je trenutno jedina evropska država koja naplaćuje PDV na donacije, a uprkos najmanje 15 godina konstantne priče da bi to trebalo ukinuti, država to ne čini.\n“Mi imamo firme koje uvoze medicinsku opremu i koje su od 2008. naovamo imale situacije da velike organizacije, kompanije iz inostranstva žele da doniraju neku opremu bolnicama u Srbiji, a da to nisu na kraju mogli da urade zbog komplikovane procedure.”\nDešavalo se da odustanu, a u pitanju je bila roba vredna nekoliko miliona evra. Uz to, da ne pominjem koliko smo siromašni i kako je naša dijagnostika očajna, jedna od najgorih u Evropi, uz Albaniju i Makedoniju, napominje Rajić.\nOčigledno da država, odnosno Poreska uprava nije napravila dovoljno dobar mehanizam i ne može da utvrdi da li je novac doniran kako treba ili je došlo do zloupotrebe. U zemljama u kojima to funkcioniše tok novca se prati do kraja. Kod nas to nije slučaj, i sada zbog jedan odsto prevaranata imamo da 99 odsto onih koji žele da pomognu to ne mogu da urade, naglašava Rajić.\nPodaci o tačnom broju donacija u Srbiji, kako kaže, ne postoje jer kod nas u sistemu nema jasne granice između toga šta su humanitarne donacije, šta donacije koje neko uplaćuje rodbini. Sve dok se unutar Poreske uprave ne napravi prava reforma ni ovo neće moći da se reši, smatra naš sagovornik.\nKada pričamo o medicinskoj opremi, u Hrvatskoj, na primer sedam puta je više donacija iz inostranstva nego kod nas, a oni imaju nekih četiri miliona stanovnika i mnogo manje bolnica i domova zdravlja nego mi, napominje Rajić.\nOd Ministarstva finansija prošle nedelje nije dobijen odgovor da li postoji mogućnost da se ukine PDV na donacije, ali je početkom prošle godine iz ovog Ministarstva za TV N1 rečeno kako su zakonom “propisane poreske olakšice koje se odnose na priznavanje izdataka za humanitarne svrhe kao rashod u iznosu najviše do pet odsto od ukupnog prihoda”.\npdv donacije rajic Srbija bih


Podržan nastavak razgovora o sukcesiji imovine bivše SFRJ | RTV7 | Medijski servis grada Tuzle\nPodržan nastavak razgovora o sukcesiji imovine bivše SFRJ\nAutor: Edin Bakić 22.02.2018., 14:59\t166 Pregleda\nVijeće ministara Bosne i Hercegovine zadužilo je ovlaštenog predstavnika BiH u Zajedničkom komitetu za provedbu Aneksa B Sporazuma o pitanjima sukcesije bivše SFRJ da nastave započete aktivnosti na realizaciji obaveza iz ovog aneksa i zaključaka sa prvog dijela 19. sastanka Zajedničkog komiteta za raspodjelu diplomatsko-konzularne imovine bivše SFRJ, koji je održan u Beogradu u decembru prošle godine, javlja Anadolu Agency (AA).\nU Informaciji Ministarstva vanjskih poslova BIH istaknuto je da je zajednička prodaja imovine u New Yorku, Bonu, Bernu i Tokiju, koju je Komitet pokrenuo u proteklom periodu, imala visok prioritet u agendi razgovora zbog brojnih aktivnosti koje treba provesti u cilju što skorije realizacije prodaje i raspodjele dobijenih sredstava.\nNa sastanku je, između ostalog, podržan rad Ekspertne grupe za raspodjelu umjetničkih djela. Razmijenjena su i mišljenja o trenutnom stanju u pogledu raspodjele imovine u Braziliji, Nju Delhiju i Moskvi te je zaključeno da se razgovori u vezi sa ovom imovinom nastave, nakon što se prikupe dodatne informacije.\nZbog obimnosti dnevnog reda i složenosti tema o kojima se raspravljalo, 19. sastanak će biti nastavljen, kako je planirano, u martu 2018. godine u Beogradu.\nVijeće ministara BiH utvrdilo je prijedlog osnova za vođenje pregovora i zaključivanje Sporazuma o statusu između Bosne i Hercegovine i Evropske unije o djelovanjima koje izvršava Agencija za evropsku graničnu i obalnu stražu u Bosni i Hercegovini u cilju institucionalizacije i jačanja odnosa.\nZaključivanjem Sporazuma bit će unaprijeđeni odnosi između Evropske unije i Bosne i Hercegovine u oblasti granične saradnje, uključujući usaglašavanje operativnog plana, pojednostavljenje i ubrzanje obavljanja zajedničkih intervencija na granicama, kao i saradnju s drugim agencijama i tijelima EU. Prijedlog osnova bit će dostavljen Predsjedništvu BiH u daljnju proceduru.\nMinistarstvo vanjske trgovine i ekonomskih odnosa će najmanje jednom godišnje informirati Vijeće ministara BiH o realizaciji i toku provođenja Projekta upravljanja slivom rijeke Drine na Zapadnom Balkanu, kojim se jača saradnja BiH, Crne Gore i Srbije. U martu prošle godine počela je realizacija ovog projekta koji bi trebao biti završen 2020. godine, a doprinijet će podizanju životnog standarda stanovništva u slivu rijeke Drine uspostavom održivih rješenja koja će provoditi efikasne institucije.\nInvesticije će se realizirati putem programa malih grantova i pilot-projekata uz učešće hidrometeoroloških zavoda, agencija za vode, općina i lokalnih zajednica, odnosno ugroženih zajednica koje su pogođene poplavama i sušama. Projekt vrijedan 8,4 miliona američkih dolara finansiran je u jednakim omjerima iz Specijalnog fonda za klimatske promjene i Globalnog fonda za zaštitu životne sredine.\nSredstva su raspoređena proporcionalno teritoriji sliva Drine, i to Bosni i Hercegovini, Crnoj Gori i Srbiji. Za Bosnu i Hercegovinu namijenjeno je 3.375.270 američkih dolara, a sredstva su raspoređena Ministarstvu vanjske trgovine i ekonomskih odnosa te nadležnim institucijama Republike Srpske i Federacije BiH.\nUprava za indirektno oporezivanje BiH će problem motornih vozila koja su pravosnažnom sudskom odlukom oduzeta, odnosno koja su u carinskom upravnom postupku zaplijenjena i kojih su se vlasnici odrekli u korist države, a koja ne ispunjavaju uvjete za stavljanje u slobodan promet rješavati u skladu s važećim propisima. Riječ je o propisima koji uređuju način postupanja s oduzetom carinskom robom koja ne ispunjava uvjete za stavljanje u slobodan promet, o čemu će dostaviti izvještaj Vijeću ministara BiH.\nPrema Informaciji Uprave za indirektno oporezivanje BiH, radi se o više od 2.000 vozila ranije oduzetih pravosnažnom sudskom odlukom, a koja su u vrijeme oduzimanja bila starija od sedam, odnosno 10 godina. Ova vozila ne ispunjavaju uvjete za registraciju i prodaju te se dugo nalaze u skladišnom prostoru za koji se po osnovu zakupa godišnje izdvaja 48.000 KM.\nUspostavljeni su i objavljeni registri neporeznih nameta na sva četiri nivoa vlasti u Bosni i Hercegovini, čime je ispunjena obaveza iz Akcionog plana Reformske agende te stvorene pretpostavke za njihovo smanjenje i harmonizaciju. Registar neporeznih prihoda koje naplaćuju institucije BiH usvojen je još 2016. godine i objavljen na web stranici Ministarstva finansija i trezora, a sadrži ukupno 203 neporezna prihoda koje pravna i fizička lica plaćaju prema institucijama BiH u vidu administrativnih taksi i drugih naknada. U Federaciji BiH u prosjeku egzistira 198 različitih naknada i taksi, od čega se najmanje njih 95 naplaćuje na federalnom nivou, 77 u prosjeku na nivou kantona, a 26 različitih taksi i naknada u prosjeku naplaćuju općine.\nU Republici Srpskoj okvirni broj naknada koje se naplaćuju po raznim osnovama iznosi 286, a u Brčko distriktu BiH navedeno je 177 neporeznih davanja. Ovo se navodi u Informaciji Ureda koordinatora za reformu javne uprave o smanjenju poreza i doprinosa, te parafiskalnih nameta i njihovoj harmonizaciji na prostoru BiH, koju je Vijeće ministara BiH usvojilo i uputit će Predstavničkom domu Parlamentarne skupštine BiH, u skladu sa zaključkom s ranije sjednice ovog doma. Naglašeno je da je završen prvi korak u mapiranju neporeznih davanja te da slijedi provođenje aktivnosti za njihovo smanjivanje i harmonizaciju u BiH.


“Vesna, očajna si i morbidna” – Milorad Dodik odbrusio Pešićevoj za genocidne optužbe na Twitteru – Haber.ba\n“Vesna, očajna si i morbidna” – Milorad Dodik odbrusio Pešićevoj za genocidne optužbe na Twitteru\nSrpski član Predsedništva BiH Milorad Dodik reagovao je danas na izjavu sociologinje Vesna Pešić, koja je bh. entitet RS optužila za genocid zbog ubistva mladića Davida Dragičevića, ocjenjući da je na takav način vrijeđati Srpsku i Srbe izvan svakog intelekta.\nKaže da je Republika Srpska zagledana u Srbiju i da ne šuti u svojim namjerama da u budućnosti bude integrisana sa Srbijom, što će, navodi, i biti učinjeno jer je to volja naroda.\nSociologinja Vesna Pešić je na svom Twitter nalogu napisala da, kada je pročitala da je “gotovo cjelokupna policija Republike Srpske učestvovala u ubistvo mladića Davida“, poručila Republici Srpskoj da ni ne pomišlja da se ujedinjuje sa Srbijom.\n– Samo nam fali vaš genocid i ubijanje nevinih mladića za koje ste eksperti – napisala je Pešić, prenosi “Informer“.\nTeme:bh. entitet RS, David Dragičević, genocid, Milorad Dodik, Vesna Pešić


Rat između košarkaških klubova Panatinaikos i Olimpijakos se nastavlja nesmanjenim intenzitetom, a novi problemi su nastali kada je najavljeno da sudija Panajotis Anastopulos ipak neće suditi utakmicu između Olimpijakosa i Promiteasa, iako je bio određen da deli pravdu.\nNaime, Olimpijakos je najavio da se neće pojaviti na toj utakmici ukoliko je bude sudio Anastopulos, pa je nakon njegovog povlačenja meč, ipak, odigran. Olimpijakos je pobedio 86:59, što naravno nije moglo da prođe bez reakcije “Zelenih”, koji su saopštili da se povlače iz grčke lige “zbog terorizma koji sprovodi Olimpijakos”.\nPanatinaikos je u toku dana objavio saopštenje u kom su govorili kako žele da istupe iz lige u kojoj Olimpijakos sprovodi teror i uništava svaku regularnost šampionata, pa je tako utakmica između Panatinaikosa i Kimisa otkazana.\n- Mi ili oni - bila je poruka koju je PAO poslao tražeći od nadležnih da kazne braću Angelopulos, vlasnike Olimpijakosa, zabranivši im svaku aktivnost u sportu:\n- Sve dok ligom vlada bezakonje i terorizam koji sprovodi Olimpijakos, u takvoj ligi Panatinaikosu nije mesto. Mi ne možemo biti kamuflirani između dvoje razmažene dece koji žele da prikriju svoje probleme tako što će izazvati kraj sezone što je brže moguće. Čak su ugrozili i ljudske živote... Braća Angelopulos moraju biti izbačeni iz sporta - navosi se u saopštenju Panatinaikosa.


Počinje najopasnijih 11 nedelja Trampove vladavine - Sputnjik Srbija\n22:11 04 Decembar 2020\nPočinje najopasnijih 11 nedelja Trampove vladavine\n09:32 22.08.2018 (osveženo 10:54 27.03.2019) Preuzmite kraći link\nStanje u američkoj politici je tokom proteklih godinu i po dana često nalikovalo na cirkus u kojem ludilo nikada ne prestaje, ali bi ipak narednih 11 nedelja mogle biti najnapetiji period vladavine američkog predsednika Donalda Trampa, uz moguće najveće posledice.\nPrema pisanju „Vašington posta“, Trampa očekuju brojni izazovi, među kojima je prvi opasan izazov — slučaj protiv njegovog bivšeg advokata Majkla Koena.\nFederalne vlasti su istraživale da li je Koen prevario banku i poresku službu i pribavio zajmove u iznosu od preko 20 miliona dolara za kompanije za taksi prevoz u njegovom vlasništvu i u vlasništvu njegove porodice, i proveravale su da li je prekršio zakone o finansiranju kampanje ili neke druge, kada je pomogao da se naprave ugovori kojim bi se platilo ćutanje žena koje tvrde da su imale aferu sa Trampom.\nKoen se u utorak izjasnio krivim za kršenje zakona o finansiranju kampanje i druge optužbe, navodeći da je po nalogu kandidata za federalni položaj organizovao isplate, da bi uticao na predsedničke izbore 2016. godine.\nTramp priprema „dogovor veka“ za Bliski istok\nKoenovo priznanje povezano je sa novcem koji je tokom predizborne kampanje 2016. godine isplaćen navodnim Trampovim ljubavnicama.\nKoen je istakao da je organizovao isplate, čija je „glavna svrha bila uticanje na izbore“, po nalogu kandidata za federalni položaj kojeg nije imenovao.\nKoen, koji je prethodno sa federalnim tužiocima postigao sporazum o priznanju krivice, izjasnio se krivim za ukupno osam tačaka optužnice, uključujući izbegavanje plaćanja poreza i davanje lažnih izjava finansijskoj instituciji.\nMeđutim, pred Trampom su i drugi izazovi.\nNaime, Pol Manafort, njegov bivši šef kampanje, suočava se sa dva suđenja, a drugo suđenje se odnosi na slučaj koji je direktno povezan sa njegovim radom u zemljama bivšeg ŠSR i sa načinima na koje su te aktivnosti uticale na rad u Trampovoj kampanji.\nSpecijalni savetnik Robert Miler uskoro bi mogao da iznese nove optužnice ili čak i objavi finalni izveštaj istrage ruskog mešanja u Trampovu kampanju.\nTramp će verovatno nastaviti da ukida pristup poverljivim dokumentima svojim kritičarima iz obaveštajne zajednice, što će dovesti do još veće osude i od strane Demokratske partije i od strane Republikanske partije, kao i do sve većeg poređenja sa Ričardom Niksonom.\nNjegova bivša savetnica Omarosa Manigo Njuman nastaviće da objavljuje snimke razgovora sa ljudima u Beloj kući.\nU Teksasu će započeti tužba u kojoj će se republikanske države i administracija zalagati da se potpuno uništi čitav Zakon o pristupačnoj zaštiti, poznat kao Obamaker, što će demokratama dati temu neprocenjive vrednosti za kampanju.\nUskoro će početi i saslušanje povodom imenovanja Breta Kavanoa kao sudije Vrhovnog suda. Ako se taj proces završi pobedom Trampovog kandidata, on će verovatno dovesti do straha i protivljenja demokrata, jer će shvatiti koliko će intenzivno konzervativan sa njim biti Vrhovni sud.\nTo su samo neke stvari koje će se uskoro desiti, a postoje i mnoge nepredvidive posledice koje može izazvati Trampovo ponašanje.\nNjegov trgovinski sukob sa drugim državama je do sada izazvao samo gubitke radnih mesta i nesigurnosti, a moguće su i nove međunarodne krize i konflikti sa američkim saveznicima, ocenjuje „Vašington post“.\nKulminacija ovog predstojećeg napetog perioda jesu izbori za Kongres u novembru, jer ukoliko demokrate tada preuzmu kontrolu, moguće su i nove istrage Trampovih skandala.


Kijev preti: Likvidiraćemo DNR i LNR - Sputnjik Srbija\n02:21 08 Mart 2021\n18:38 27.05.2020 (osveženo 18:43 27.05.2020) Preuzmite kraći link\n"Mi nećemo voditi pregovore sa njima (samoproglašenim republikama). Samim tim one nemaju nikakve perspektive u budućem procesu stabilizacije. Ako bude uspostavljena bezbednost na toj teritoriji, biće pokrenut sistem povlačenja snaga, ustanovljena kontrola na granici, gde je onda mesto tim okupacionim administracijama? Odgovor je - nigde", rekao je Kuleba.\nOn je prokomentarisao i "plan B", na koji je predsednik Ukrajine Vladimir Zelenski obećao da će preći u slučaju da tokom ove godine ne bude rešen konflikt u okviru Minskog sporazuma. Prema rečima Kulebe, ukrajinske vlasti ne bi želele da ga primenjuju. On pri tome nije komentarisao šta je tačno predviđeno tim planom.\nDiplomata je naglasio da se bez konstruktivne pozicije Rusije u pregovorima ne može postići pozitivan rezultat rešavanja konflikta.\n"Zato ostaje pitanje, kojim instrumentima se Rusija može naterati da bude konstruktivnija za ovo kratko vreme", primetio je Kuleba.


Porto Montenegro slavi dvije godine uspješnog poslovanja\n„Sa ponosom rekapituliramo drugu godinu uspješnog poslovanja i zahvalni smo na brojnim nominacijama, nagradama i ostvarenim poslovnim rezultatima. Međutim, nama najvažniji su pozitivni komentari gostiju koji predstavljaju potvrdu našeg pozicioniranja kao jednog od vodećih luksuznih hotela u svijetu“, navodi se u saopštenju Regent Porto Montenegra.\nPredstavnici kompanije kazali su da su posljednjih 12 mjeseci obilježili su rasprodati novogodišnji aranžmani, značajno bolja popunjenost kapaciteta u ljetnjim mjesecima u odnosu na prošlu godinu i preko 50 uspješno organizovanih poslovnih i događaja privatnog karaktera.\n„Gosti iz Crne Gore, zemalja regiona, ali i sa svih meridijana svijeta, sa puno pozitivnih komentara odnosili su se prema usluzi, osoblju, kao i vanpansionskim sadržajima i destinaciji uopšte“, kazali su iz hotela.\nHotel je, u protekle dvije godine, dobio 13 priznanja i šest nominacija, među kojima je i nagrada za najbolji novootvoreni hotel u Evropi - World Luxury Hotel Award u prošloj godini.\n„Hotel se u januaru našao na stranicama američkog Robb Reporta, najavljujući uspješnu godinu poslovanja. Proteklu godinu su obilježili članci renomiranih medija iz Velike Britanije, Sjedinjenih Američkih Država (SAD), Kine i Rusije, koji su izvještavali o hotelu, destinaciji, gastronomskom i wellness iskustvima na obali Jadrana“, rekli su predstavnici kompanije.